Avis juridique important

|

31986D0595

86/595/ΕΟΚ: Απόφαση του Συμβουλίου της 3ης Δεκεμβρίου 1986 για τη σύναψη συμφωνίας υπό μορφή ανταλλαγής επιστολών για την παράταση του πρωτοκόλλου που έχει προσαρτηθεί στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας του Σάο Τόμε και Πρίντσιπε για την αλιεία στα ανοικτά των ακτών του Σάο Τόμε και Πρίντσιπε

Επίσημη Εφημερίδα αριθ. L 344 της 06/12/1986 σ. 0028

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 3ης Δεκεμβρίου 1986  για τη σύναψη συμφωνίας υπό μορφή ανταλλαγής επιστολών για την παράταση του πρωτοκόλλου που έχει προσαρτηθεί στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας του Σάο Τόμε και Πρίντσιπε για την αλιεία στα ανοικτά των ακτών του Σάο Τόμε και Πρίντσιπε  (86/595/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τη συμφωνία μεταξύ της Οικονομικής Κοινότητας και της κυβέρνησης της Λαϊκής Δημοκρατίας του Σάο Τόμε και Πρίντσιπε για την αλιεία στα ανοικτά των ακτών του Σάο Τόμε και Πρίντσιπε (1), και ιδιαίτερα το άρθρο 8,  την πρόταση της Επιτροπής,  Εκτιμώντας:  ότι η Κοινότητα και η Λαϊκή Δημοκρατία του Σάο Τόμε και Πρίντσιπε άρχισαν διαπραγματεύσεις, σύμφωνα με το άρθρο 8 της συμφωνίας, για τον καθορισμό του καθεστώτος που θα ισχύει μετά τις 31 Αυγούστου 1986, ημερομηνία κατά την οποία λήγει το πρωτόκολλο που έχει προσαρτηθεί στη συμφωνία·  ότι στις 22 Αυγούστου 1986 τα δύο μέρη συμφώνησαν να παρατείνουν το πρωτόκολλο αυτό για ενδιάμεση περίοδο δύο μηνών από τις 31 Αυγούστου 1986, αναμένοντας την τελική έκβαση των εν λόγω διαπραγματεύσεων,  ΑΠΟΦΑΣΙΖΕΙ:  Άρθρο 1  Η συμφωνία υπό μορφή ανταλλαγής επιστολών για την ενδιάμεση παράταση του πρωτοκόλλου, που έχει προσαρτηθεί στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Λαϊκής Δημοκρατίας του Σάο Τόμε και Πρίντσιπε, για την αλιεία στα ανοικτά των ακτών του Σάο Τόμε και Πρίντσιπε εγκρίνεται εξ ονόματος της Κοινότητας.  Το κείμενο της συμφωνίας επισυνάπτεται στην παρούσα απόφαση.  Άρθρο 2  Ο πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία δεσμεύοντας την Κοινότητα.  Βρυξέλλες, 3 Δεκεμβρίου 1986.  Για το Συμβούλιο  Ο Πρόεδρος  M. JOPLING  (1) ΕΕ αριθ. L 54 της 25. 2. 1984, σ. 2.


Avis juridique important

|

E1996C0054

ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ αριθ. 54/96/COL της 15ης Μαϊου 1996 για την ένατη τροποποίηση των διαδικαστικών και ουσιαστικών κανόνων στον τομέα των κρατικών ενισχύσεων

Επίσημη Εφημερίδα αριθ. L 245 της 26/09/1996 σ. 0028 - 0031

ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ αριθ. 54/96/COL της 15ης Μαϊου 1996 για την ένατη τροποποίηση των διαδικαστικών και ουσιαστικών κανόνων στον τομέα των κρατικών ενισχύσεων Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,τροποποίησε τους διαδικαστικούς και ουσιαστικούς κανόνες στον τομέα των κρατικών ενισχύσεων (1) που εκδόθηκαν στις 19 Ιανουαρίου 1994 (2), όπως τροποποιήθηκαν τελευταία από την απόφαση αριθ. 53/96/COL (3), ως εξής:1. Το κεφάλαιο 12 των κατευθυντήριων γραμμών για τις κρατικές ενισχύσεις αντικαθίσταται από το ακόλουθο κείμενο:«12. Ο ΚΑΝΟΝΑΣ DE MINIMIS ΚΑΙ Η ΕΦΑΡΜΟΓΗ ΤΟΥ (1)12.1. Ο κανόνας de minimis1. Η εποπτεύουσα αρχή της ΕΖΕΣ θεωρεί ότι οι ενισχύσεις κάτω ενός ορισμένου ορίου δεν έχουν αισθητές επιπτώσεις στις συναλλαγές και το εμπόριο μεταξύ των συμβαλλόμενων μερών. Για το λόγο αυτό μπορεί να θεωρηθεί ότι το άρθρο 61 παράγραφος 1 της συμφωνίας ΕΟΧ δεν ισχύει και ότι δεν απαιτείται η κοινοποίηση των χορηγούμενων ενισχύσεων όπως ορίζεται στη συνέχεια.2. Η χορήγηση ενισχύσεων σε μεμονωμένες περιπτώσεις προς οποιαδήποτε εταιρεία ύψους μέχρι 100 000 Ecu και τα καθεστώτα βάσει των οποίων το ποσό ενίσχυσης που μπορεί να λάβει μία εταιρεία σε περίοδο τριών ετών περιορίζεται στο ίδιο ποσό δεν χρειάζεται να κοινοποιούνται βάσει του άρθρου 1 παράγραφος 3 του πρωτοκόλλου 3 της συμφωνίας περί εποπτείας και Δικαστηρίου, εφόσον τηρούνται οι όροι που παρατίθενται στη συνέχεια.3. Η περίοδος των τριών ετών για την οποία ισχύει το εν λόγω όριο αρχίζει να υπολογίζεται από την ημερομηνία της πρώτης χορήγησης ενίσχυσης προς την εταιρεία βάσει του κανόνα de minimis.4. Το όριο για την ενίσχυση de minimis ισχύει για το σύνολο της δημόσιας βοήθειας που κρίνεται ως ενίσχυση de minimis και δεν επηρεάζει τη δυνατότητα του αποδέκτη να εξασφαλίσει άλλου είδους ενίσχυση βάσει καθεστώτων εγκεκριμένων από την εποπτεύουσα αρχή της ΕΖΕΣ.5. Το όριο ισχύει για όλες τις ενισχύσεις που χορηγούνται από εθνικές, περιφερειακές ή τοπικές αρχές, ανεξάρτητα από τη μορφή ή το στόχο τους, εκτός από τις ενισχύσεις για εξαγωγές, οι οποίες εξαιρούνται από το πεδίο εφαρμογής του κανόνα de minimis (2).6. Παρ' όλο που αφορά κυρίως τις ΜΜΕ, ο κανόνας εφαρμόζεται ανεξάρτητα από το μέγεθος των δικαιούχων επιχειρήσεων. Δεν εφαρμόζεται ωστόσο στη βιομηχανία χάλυβα που καλύπτεται από τη συνθήκη ΕΚΑΧ, στις ναυπηγικές εργασίες και τις μεταφορές.12.2. Αρχές για τον υπολογισμό του ισοδυνάμου επιχορήγησης της ενίσχυσης de minimis1. Το ανώτατο όριο ενίσχυσης εκφράζεται ως επιχορήγηση 100 000 Ecu. Εάν οι ενισχύσεις δεν χορηγούνται υπό μορφή επιχορήγησης, πρέπει να μετατρέπονται σε ισοδύναμο επιχορήγησης για την εφαρμογή του ορίου που προβλέπεται από τον κανόνα de minimis. Από τις άλλες μορφές χορηγουμένων ενισχύσεων μικρού ποσού οι πιο διαδεδομένες είναι τα δάνεια με επιδοτούμενο επιτόκιο, οι φορολογικές ελαφρύνσεις και οι εγγυήσεις δανείων. Η μετατροπή σε ισοδύναμο επιχορήγησης ενισχύσεων που χορηγούνται με αυτές τις μορφές πρέπει να γίνεται με την ακόλουθη μέθοδο.2. Το ισοδύναμο επιχορήγησης πρέπει να υπολογίζεται σε ακαθάριστους όρους, δηλαδή προ φόρων εάν η επιχορήγηση υπόκειται σε φόρους. Εάν η ενίσχυση δεν υπόκειται σε φόρους, όπως στην περίπτωση ορισμένων φοροαπαλλαγών, λαμβάνεται υπόψη το ονομαστικό ποσό της ενίσχυσης, το οποίο αντιπροσωπεύει τόσο το καθαρό ποσό όσο και το ακαθάριστο ποσό της ενίσχυσης.3. Τα ποσά ενισχύσεων που εισπράττονται σε μεταγενέστερη ημερομηνία πρέπει να ανάγονται στην παρούσα αξία. Το επιτόκιο αναγωγής στην παρούσα αξία πρέπει να είναι το επιτόκιο αναφοράς που εφαρμόζεται κατά το χρόνο της χορήγησης της ενίσχυσης. Οι επιχορηγήσεις πρέπει ωστόσο να λαμβάνονται υπόψη συνολικά, ακόμα και εάν οι πληρωμές γίνονται σε δόσεις.4. Το ισοδύναμο επιχορήγησης επιδοτούμενου δανείου για δεδομένο έτος είναι η διαφορά μεταξύ των τόκων που θα οφείλονταν βάσει του επιτοκίου αναφοράς και των τόκων που καταβάλλονται πραγματικά. Τα ποσά που εξοικονομούνται χάρη στην επιδότηση επιτοκίου έως την πλήρη αποπληρωμή του δανείου πρέπει να ανάγονται στην αξία τους κατά το χρόνο της χορήγησης του δανείου και να αθροίζονται. Στο σημείο 12.4 παρατίθεται παράδειγμα για τον τρόπο υπολογισμού του ισοδυνάμου επιχορήγησης επιδοτούμενου δανείου.5. Το ισοδύναμο επιχορήγησης φορολογικής ελάφρυνσης αντιστοιχεί στους οφειλόμενους φόρους που δεν καταβάλλονται κατά το σχετικό έτος. Και στην περίπτωση αυτή, οι εξοικονομούμενοι κατά τη διάρκεια των επόμενων ετών φόροι πρέπει να ανάγονται στην παρούσα αξία τους χρησιμοποιώντας το επιτόκιο αναφοράς.6. Για τις εγγυήσεις δανείων, το ισοδύναμο επιχορήγησης για δεδομένο έτος μπορεί να υπολογιστεί:- είτε με την ίδια μέθοδο όπως και το ισοδύναμο επιχορήγησης ενός επιδοτούμενου δανείου, αφαιρουμένων των καταβληθέντων ασφάλιστρων: η επιδότηση επιτοκίου αντιπροσωπεύει τη διαφορά μεταξύ του επιτοκίου αναφοράς και εκείνου που εφαρμόζεται χάρη στην κρατική εγγύηση (όταν ο κίνδυνος μη εξόφλησης είναι ιδιαίτερα υψηλός, π.χ. λόγω ασθενούς χρηματοοικονομικής θέσης ή περιορισμένης φερεγγυότητας του δικαιούχου, λόγω έλλειψης ασφάλισης ή λόγω των όρων της ίδιας της εγγύησης, η χρήση της εν λόγω δυνατότητας πρέπει να εκτιμηθεί υπό το πρίσμα άλλων σχετικών κανόνων που εφαρμόζονται σε ανάλογες καταστάσεις),- είτε ως διαφορά μεταξύ α) του αναπόσβεστου εγγυημένου ποσού σταθμισμένου με το συντελεστή κινδύνου (πιθανότητα μη εξόφλησης) και β) του καταβληθέντος ασφάλιστρου, δηλαδή:[(εγγυημένο ποσό Χ συντελεστής κινδύνου) - ασφάλιστρο]Ο συντελεστής κινδύνου πρπει να αντικατοπτρίζει τις διαπιστωθείσες περιπτώσεις μη εξόφλησης δανείων που χορηγήθηκαν υπό ανάλογες περιστάσεις (τομέας, μέγεθος επιχείρησης, επίπεδο γενικής οικονομικής δραστηριότητας). Η αναγωγή στην παρούσα αξία θα γίνεται με τη μέθοδο που περιγράφεται ανωτέρω.12.3. Παρακολούθηση του κανόνα de minimis από τα κράτη της ΕΖΕΣ1. Η εποπτεύουσα αρχή της ΕΖΕΣ υποχρεούται να διασφαλίζει ότι τα κράτη της ΕΖΕΣ δεν χορηγούν στις επιχειρήσεις τους ενισχύσεις που δεν συμβιβάζονται με τη λειτουργία της συμφωνίας ΕΟΧ (3). Τα κράτη της ΕΖΕΣ οφείλουν να διευκολύνουν την εκπλήρωση αυτής της αποστολής, θέτοντας σε εφαρμογή μηχανισμό ελέγχου που εξασφαλίζει ότι η σώρευση διαφόρων ενισχύσεων που χορηγούνται σε ένα δικαιούχο υπό μορφή ενίσχυσης de minimis δεν οδηγεί σε υπέρβαση του ορίου των 100 000 Ecu που προβλέπεται για το συνολικό ποσό της ενίσχυσης de minimis για μια τριετή περίοδο. Ειδικότερα, η απόφαση χορήγησης ενίσχυσης ή οι όροι εφαρμογής ενός καθεστώτος που προβλέπει τη χορήγηση ενισχύσεων αυτού του είδους πρέπει να περιλαμβάνουν ρητά όρο που να προβλέπει ότι οποιαδήποτε περαιτέρω ενίσχυση που χορηγείται στην ίδια επιχείρηση στο πλαίσιο του κανόνα de minimis δεν πρέπει να οδηγεί σε υπέρβαση του ορίου των 100 000 Ecu κατά τη διάρκεια τριετούς περιόδου. Ο μηχανισμός αυτός πρέπει επίσης να επιτρέπει στα κράτη της ΕΖΕΣ να απαντούν στις ερωτήσεις που ενδεχομένως θα τους θέσει η εποπτεύουσα αρχή της ΕΖΕΣ.12.4. Υπολογισμός του ισοδυνάμου επιχορήγησης επιδοτούμενου δανείου1. Παρατίθεται παράδειγμα για τον τρόπο υπολογισμού του ισοδυνάμου επιχορήγησης επιδοτούμενου δανείου.2. Μια δημόσια αρχή αναλαμβάνει τη δέσμευση να καταβάλει επιδότηση επιτοκίου για δεκαετές δάνειο 500 000 Ecu προκειμένου το επιτόκιο για το δανειζόμενο να παραμείνει στο 6 %. Το επίσημο επιτόκιο αναφοράς που έχει θεσπίσει η εποπτεύουσα αρχή της ΕΖΕΣ για την ενδιαφερόμενη χώρα είναι για το συγκεκριμένο έτος 8 %. Κατά τον υπολογισμό του ισοδυνάμου επιχορήγησης της επιδότησης καθ' όλη τη διάρκεια του δανείου μπορεί να θεωρηθεί ότι το επιτόκιο αναφοράς παραμένει σταθερό για όλο το χρονικό διάστημα. Το ισοδύναμο επιχορήγησης της επιδότησης εξαρτάται από το εάν χορηγείται ή όχι περίοδος χάριτος για την αποπληρωμή του αρχικού κεφαλαίου του δανείου.12.4.1. Χωρίς περίοδο χάριτος1. Το δάνειο θεωρείται ότι θα εξοφληθεί σε γραμμικές δόσεις που αρχίζουν από το έτος ένα. Το ισοδύναμο επιχορήγησης της επιδότησης επιτοκίου κατά το πρώτο έτος είναι το ποσό του αρχικού κεφαλαίου επί το ποσοστό της επιδότησης επιτοκίου διά του επιτοκίου αναφοράς, ήτοι:1. 500 000 Ecu Χ >NUM>0,02 >DEN>1,08 = 9 259 EcuΗ επιδότηση κατά τα έτη δύο έως δέκα υπολογίζεται με τον ίδιο τρόπο, αλλά με σύνθετο επιτόκιο αναγωγής, ήτοι:2. 450 000 Ecu Χ >NUM>0,02 >DEN>(1,08) ² = 7 716 Ecu3. 400 000 Ecu Χ >NUM>0,02 >DEN>(1,08) ³ = 6 351 Ecu4. 350 000 Ecu Χ >NUM>0,02 >DEN>(1,08) 4 = 5 145 Ecu5. 300 000 Ecu Χ >NUM>0,02 >DEN>(1,08) 5 = 4 083 Ecu6. 250 000 Ecu Χ >NUM>0,02 >DEN>(1,08) 6 = 3 151 Ecu7. 200 000 Ecu Χ >NUM>0,02 >DEN>(1,08) 7 = 2 334 Ecu8. 150 000 Ecu Χ >NUM>0,02 >DEN>(1,08) 8 = 1 621 Ecu9. 100 000 Ecu Χ >NUM>0,02 >DEN>(1,08) 9 = 1 000 Ecu10. 50 000 Ecu Χ >NUM>0,02 >DEN>(1,08) 10 = 463 Ecu.2. Στην περίπτωση αυτή το συνολικό ισοδύναμο επιχορήγησης είναι 41 123 Ecu.12.4.2. Με περίοδο χάριτος1. Θεωρείται ότι το αρχικό κεφάλαιο δεν πρέπει να επιστραφεί κατά τα πρώτα δύο έτη.2. Το δάνειο επιστρέφεται σε γραμμικές δόσεις ύψους 62 500 Ecu από το τρίτο έτος και ακόλουθα. Το ισοδύναμο επιχορήγησης του επιδοτούμενου επιτοκίου για κάθε έτος είναι:1. 500 000 Ecu Χ >NUM>0,02 >DEN>1,08 = 9 259 Ecu2. 500 000 Ecu Χ >NUM>0,02 >DEN>(1,08) ² = 8 573 Ecu3. 500 000 Ecu Χ >NUM>0,02 >DEN>(1,08) ³ = 7 938 Ecu4. 437 500 Ecu Χ >NUM>0,02 >DEN>(1,08) 4 = 6 432 Ecu5. 375 000 Ecu Χ >NUM>0,02 >DEN>(1,08) 5 = 5 104 Ecu6. 312 500 Ecu Χ >NUM>0,02 >DEN>(1,08) 6 = 3 939 Ecu7. 250 000 Ecu Χ >NUM>0,02 >DEN>(1,08) 7 = 2 917 Ecu8. 187 500 Ecu Χ >NUM>0,02 >DEN>(1,08) 8 = 2 026 Ecu9. 125 000 Ecu Χ >NUM>0,02 >DEN>(1,08) 9 = 1 251 Ecu10. 62 500 Ecu Χ >NUM>0,02 >DEN>(1,08) 10 = 579 Ecu.3. Στην περίπτωση αυτή το συνολικό ισοδύναμο επιχορήγησης είναι 48 018 Ecu.(1) Το παρόν κεφάλαιο αντιστοιχεί στην ανακοίνωση της Επιτροπής σχετικά με τις ενισχύσεις de minimis (ΕΕ αριθ. C 68 της 6. 3. 1996, σ. 36).(2) Ως ενίσχυση για εξαγωγές θεωρείται κάθε ενίσχυση που συνδέεται άμεσα με τις εξαγόμενες ποσότητες, τη δημιουργία και λειτουργία δικτύου διανομής ή τις τρέχουσες δαπάνες εξαγωγικής δραστηριότητας. Αντίθετα, δεν θεωρούνται ενισχύσεις για εξαγωγές εκείνες που συνδέονται με το κόστος συμμετοχής σε εκθέσεις και το κόστος μελετών και συμβούλων για την εισαγωγή σε νέα γεωγραφική αγορά νέου ή υπάρχοντος προϊόντος.(3) Η εποπτεύουσα αρχή επιφυλάσσεται επίσης του δικαιώματος να λαμβάνει κατάλληλα μέτρα κατά ενισχύσεων που δεν παραβαίνουν του όρους του κανόνα de minimis αλλά αντιβαίνουν προς άλλες διατάξεις της συμφωνίας ΕΟΧ.»2. Η παράγραφος 16.2.3 (2) των κατευθυντήριων γραμμών για τις κρατικές ενισχύσεις τροποποιείται ως εξής:«2. Η μόνη γενική εξαίρεση αφορά τις ενισχύσεις των οποίων το ποσό είναι πολύ χαμηλό για να έχει σημαντικές επιπτώσεις στον ανταγωνισμό και τις συναλλαγές μεταξύ των συμβαλλόμενων μερών και οι οποίες χαρακτηρίζονται ως ενισχύσεις de minimis (βλέπε κεφάλαιο 12 των κατευθυντήριων γραμμών).»Βρυξέλλες, 15 Μαΐου 1996.Για την εποπτεύουσα αρχή της ΕΖΕΣKnut ALMESTADΠρόεδρος(1) Στο εξής θα αναφέρονται ως κατευθυντήριες γραμμές για τις κρατικές ενισχύσεις.(2) ΕΕ αριθ. L 231 της 3. 9. 1994, σ. 1.(3) Βλέπε σελίδα 20 της παρούσας ΕΕ.


title: 2014/306/EΕ: Απόφαση του Συμβουλίου, της 13ης Μαΐου 2014 , για τη σύναψη, εξ ονόματος της Ευρωπαϊκής Ένωσης, του πρωτοκόλλου σχετικά με τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ της Ευρωπαϊκής Ένωσης και της Δημοκρατίας των Σεϋχελλών

text:
               29.5.2014

               EL

               Επίσημη Εφημερίδα της Ευρωπαϊκής Ένωσης

               L 160/4

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 13ης Μαΐου 2014
   για τη σύναψη, εξ ονόματος της Ευρωπαϊκής Ένωσης, του πρωτοκόλλου σχετικά με τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ της Ευρωπαϊκής Ένωσης και της Δημοκρατίας των Σεϋχελλών

      (2014/306/EΕ)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43, σε συνδυασμό με το άρθρο 218 παράγραφος 6 στοιχείο α) και το άρθρο 218 παράγραφος 7,
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Στις 5 Οκτωβρίου 2006, το Συμβούλιο ενέκρινε τη συμφωνία αλιευτικής σύμπραξης μεταξύ της Ευρωπαϊκής Κοινότητας και της Δημοκρατίας των Σεϋχελλών (1) («συμφωνία»), μέσω του κανονισμού (ΕΚ) αριθ. 1562/2006 (2).

               (2)

               Οι αλιευτικές δυνατότητες και η χρηματική αντιπαροχή που προβλέπονται στη συμφωνία καθορίστηκαν σε πρωτόκολλο (3). Το πιο πρόσφατο πρωτόκολλο λήγει στις 17 Ιανουαρίου 2014.

               (3)

               Η Ένωση διεξήγαγε διαπραγματεύσεις με τη Δημοκρατία των Σεϋχελλών για νέο πρωτόκολλο σχετικά με τον καθορισμό των αλιευτικών δυνατοτήτων και της χρηματικής αντιπαροχής που προβλέπεται στη συμφωνία («νέο πρωτόκολλο»).

               (4)

               Σύμφωνα με την απόφαση 2014/5/ΕΕ του Συμβουλίου (4), το νέο πρωτόκολλο έχει υπογραφεί και εφαρμόζεται προσωρινά από τις 18 Ιανουαρίου 2014.

               (5)

               Με τη συμφωνία συστάθηκε μεικτή επιτροπή που είναι επιφορτισμένη με την παρακολούθηση της εφαρμογής της συμφωνίας. Περαιτέρω, σύμφωνα με το πρωτόκολλο, η μεικτή επιτροπή μπορεί να εγκρίνει ορισμένες τροποποιήσεις του πρωτοκόλλου. Προκειμένου να διευκολυνθεί η έγκριση των εν λόγω τροποποιήσεων, η Επιτροπή θα πρέπει να εξουσιοδοτηθεί, με την επιφύλαξη ειδικών όρων, να τις εγκρίνει, βάσει απλουστευμένης διαδικασίας.

               (6)

               Είναι προς το συμφέρον της Ένωσης να θέσει σε εφαρμογή τη συμφωνία μέσω ενός πρωτοκόλλου που καθορίζει τις αλιευτικές δυνατότητες και την αντίστοιχη χρηματική αντιπαροχή και προσδιορίζει τους όρους προώθησης της υπεύθυνης και βιώσιμης αλιείας στα ύδατα των Σεϋχελλών.

               (7)

               Θα πρέπει να εγκριθεί το νέο πρωτόκολλο,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το πρωτόκολλο για τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ της Ευρωπαϊκής Ένωσης και της Δημοκρατίας των Σεϋχελλών («πρωτόκολλο») εγκρίνεται εξ ονόματος της Ένωσης (5).
   Άρθρο 2
   Ο πρόεδρος του Συμβουλίου προβαίνει, εξ ονόματος της Ένωσης, στην κοινοποίηση η οποία προβλέπεται στο άρθρο 16 του πρωτοκόλλου.
   Άρθρο 3
   Υπό την επιφύλαξη των διατάξεων και όρων που εκτίθενται στο παράρτημα, η Επιτροπή εξουσιοδοτείται να εγκρίνει, εξ ονόματος της Ένωσης, τις τροποποιήσεις του πρωτοκόλλου στο πλαίσιο της μεικτής επιτροπής.
   Άρθρο 4
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης
       (6).

      Βρυξέλλες, 13 Μαΐου 2014.

            Για το Συμβούλιο

            Ο Πρόεδρος

         Ε. ΒΕΝΙΖΕΛΟΣ

      (1)  ΕΕ L 290 της 20.10.2006, σ. 2.

      (2)  Κανονισμός (ΕΚ) αριθ. 1562/2006 του Συμβουλίου, της 5ης Οκτωβρίου 2006, σχετικά με τη σύναψη της συμφωνίας αλιευτικής σύμπραξης μεταξύ της Ευρωπαϊκής Κοινότητας και της Δημοκρατίας των Σεϋχελλών (ΕΕ L 290 της 20.10.2006, σ. 1).

      (3)  ΕΕ L 345 της 30.12.2010, σ. 3.

      (4)  4 Απόφαση του Συμβουλίου, της 16ης Δεκεμβρίου 2013, για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή του πρωτοκόλλου σχετικά με τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ της Ευρωπαϊκής Ένωσης και της Δημοκρατίας των Σεϋχελλών (ΕΕ L 4 της 9.1.2014, σ. 1).

      (5)  Το πρωτόκολλο δημοσιεύθηκε στην ΕΕ L 4 της 9.1.2014, σ. 3, μαζί με την απόφαση της υπογραφής του.

      (6)  Η ημερομηνία έναρξης ισχύος του πρωτοκόλλου θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.

      ΠΑΡΑΡΤΗΜΑ
      Πεδίο εφαρμογής των εξουσιών που ανατίθενται και διαδικασία για τον καθορισμό της θέσης της Ένωσης στο πλαίσιο της μεικτής επιτροπής

                  1.

                  Η Επιτροπή εξουσιοδοτείται να διαπραγματεύεται με τη Δημοκρατία των Σεϋχελλών και, κατά περίπτωση και με την επιφύλαξη συμμόρφωσης προς το σημείο 3 του παρόντος παραρτήματος, να εγκρίνει τροποποιήσεις του πρωτοκόλλου σχετικά με τα ακόλουθα ζητήματα:

                              α)

                              επανεξέταση των αλιευτικών δυνατοτήτων σύμφωνα με το άρθρο 5 παράγραφος 1 του πρωτοκόλλου·

                              β)

                              λεπτομέρειες της τομεακής στήριξης σύμφωνα με το άρθρο 3 του πρωτοκόλλου·

                              γ)

                              αναθεώρηση των τεχνικών κανόνων για το σύστημα παρακολούθησης σκαφών (VMS) σύμφωνα με το σημείο 9 του προσαρτήματος 8 του πρωτοκόλλου και των παρεμφερών τεχνικών διατάξεων σύμφωνα με το άρθρο 5 παράγραφος 3 του πρωτοκόλλου.

                  2.

                  Στο πλαίσιο της μεικτής επιτροπής που συγκροτήθηκε δυνάμει της συμφωνίας, η Ένωση:

                              α)

                              ενεργεί σύμφωνα με τους στόχους τους οποίους επιδιώκει η Ένωση στο πλαίσιο της κοινής αλιευτικής πολιτικής·

                              β)

                              συμμορφώνεται με τα συμπεράσματα του Συμβουλίου της 19ης Μαρτίου 2012 για ανακοίνωση της Επιτροπής σχετικά με την εξωτερική διάσταση της κοινής αλιευτικής πολιτικής·

                              γ)

                              προωθεί θέσεις συμβατές με τους σχετικούς κανόνες τους οποίους θεσπίζουν οι περιφερειακές οργανώσεις διαχείρισης της αλιείας.

                  3.

                  Όταν πρόκειται να ληφθεί απόφαση, κατά τη διάρκεια συνεδρίασης της μεικτής επιτροπής, σχετικά με τροποποίηση του πρωτοκόλλου που αναφέρεται στην παράγραφο 1, λαμβάνονται τα κατάλληλα μέτρα ώστε η θέση που καθορίζεται, εξ ονόματος της Ένωσης, να λαμβάνει υπόψη τα πλέον πρόσφατα στατιστικά, βιολογικά και λοιπά συναφή δεδομένα που διαβιβάζονται στην Επιτροπή.
                  Προς τον σκοπό αυτό και βάσει των εν λόγω δεδομένων, οι υπηρεσίες της Επιτροπής διαβιβάζουν στο Συμβούλιο ή στα προπαρασκευαστικά όργανά του, εντός επαρκούς χρονικού διαστήματος πριν από τη συνεδρίαση της μεικτής επιτροπής, προπαρασκευαστικό έγγραφο στο οποίο εκτίθενται λεπτομερώς τα συγκεκριμένα στοιχεία της προβλεπόμενης θέσης της Ένωσης, προς εξέταση και έγκριση.
                  Προκειμένου για τα ζητήματα που αναφέρονται στην παράγραφο 1 στοιχείο α), το Συμβούλιο εγκρίνει την προβλεπόμενη θέση της Ένωσης με ειδική πλειοψηφία. Στις λοιπές περιπτώσεις, η προβλεπόμενη στο προπαρασκευαστικό έγγραφο θέση της Ένωσης θεωρείται εγκριθείσα, εκτός εάν αντιταχθεί σε αυτήν αριθμός κρατών μελών αντίστοιχος προς τη μειοψηφία αρνησικυρίας κατά τη διάρκεια συνεδρίασης του προπαρασκευαστικού οργάνου του Συμβουλίου ή εντός προθεσμίας είκοσι ημερών από την παραλαβή του προπαρασκευαστικού εγγράφου, εάν αυτή προηγείται. Σε περίπτωση αντιρρήσεων, το ζήτημα παραπέμπεται στο Συμβούλιο.
                  Εάν, κατά τη διάρκεια επακόλουθων συνεδριάσεων, μεταξύ άλλων και επιτόπου, δεν καθίσταται δυνατή η επίτευξη συμφωνίας ώστε να ληφθούν υπόψη στη θέση της Ένωσης τα νέα στοιχεία, το ζήτημα παραπέμπεται στο Συμβούλιο ή τα προπαρασκευαστικά του όργανα.
                  Η Επιτροπή καλείται να λάβει, σε εύθετο χρόνο, όλα τα απαραίτητα μέτρα για να δοθεί συνέχεια στην απόφαση της μεικτής επιτροπής, συμπεριλαμβανομένης, κατά περίπτωση, της δημοσίευσης της συναφούς απόφασης στην Επίσημη Εφημερίδα της Ευρωπαϊκής Ένωσης και της υποβολής κάθε απαραίτητης πρότασης για την εφαρμογή της εν λόγω απόφασης.


title: Απόφαση του Ευρωπαϊκού Συμβουλίου Συστημικού Κινδύνου, της 11ης Δεκεμβρίου 2015, σχετικά με την αξιολόγηση της σημασίας των τρίτων χωρών για το τραπεζικό σύστημα της Ένωσης αναφορικά με την αναγνώριση και τον καθορισμό των ποσοστών αντικυκλικών αποθεμάτων ασφαλείας (ΕΣΣΚ/2015/3)

text:
               12.3.2016

               EL

               Επίσημη Εφημερίδα της Ευρωπαϊκής Ένωσης

               C 97/23

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΣΥΜΒΟΥΛΊΟΥ ΣΥΣΤΗΜΙΚΟΫ ΚΙΝΔΫΝΟΥ
   της 11ης Δεκεμβρίου 2015
   σχετικά με την αξιολόγηση της σημασίας των τρίτων χωρών για το τραπεζικό σύστημα της Ένωσης αναφορικά με την αναγνώριση και τον καθορισμό των ποσοστών αντικυκλικών αποθεμάτων ασφαλείας
   (ΕΣΣΚ/2015/3)
   (2016/C 97/11)
   ΤΟ ΓΕΝΙΚΟ ΣΥΜΒΟΥΛΙΟ ΤΟΥ ΕΥΡΩΠΑΪΚΟΥ ΣΥΜΒΟΥΛΙΟΥ ΣΥΣΤΗΜΙΚΟΥ ΚΙΝΔΥΝΟΥ,
   Έχοντας υπόψη τον κανονισμό (ΕΕ) αριθ. 1092/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη μακροπροληπτική επίβλεψη του χρηματοοικονομικού συστήματος της Ευρωπαϊκής Ένωσης και τη σύσταση του Ευρωπαϊκού Συμβουλίου Συστημικού Κινδύνου (1), και ιδίως το άρθρο 3 παράγραφος 2 στοιχεία α) και β) και το άρθρο 15,
   Έχοντας υπόψη την οδηγία 2013/36/ΕΕ του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με την πρόσβαση στη δραστηριότητα πιστωτικών ιδρυμάτων και την προληπτική εποπτεία πιστωτικών ιδρυμάτων και επιχειρήσεων επενδύσεων, για την τροποποίηση της οδηγίας 2002/87/ΕΚ και για την κατάργηση των οδηγιών 2006/48/ΕΚ και 2006/49/ΕΚ (2), και ιδίως το άρθρο 138,
   Έχοντας υπόψη τον εκτελεστικό κανονισμό (ΕΕ) αριθ. 680/2014 της Επιτροπής, της 16ης Απριλίου 2014, για τη θέσπιση εκτελεστικών τεχνικών προτύπων όσον αφορά την υποβολή εποπτικών αναφορών από τα ιδρύματα σύμφωνα με τον κανονισμό (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου (3), και ιδίως τα παραρτήματα I και II,
   Έχοντας υπόψη την απόφαση ΕΣΣΚ/2015/2 του Ευρωπαϊκού Συμβουλίου Συστημικού Κινδύνου, της 21ης Ιουλίου 2015, σχετικά με την παροχή και συλλογή πληροφοριών για τη μακροπροληπτική επίβλεψη του χρηματοοικονομικού συστήματος στην Ένωση και την κατάργηση της απόφασης ΕΣΣΚ/2011/6 (4),
   Εκτιμώντας τα ακόλουθα:

               (1)

               Το Ευρωπαϊκό Συμβούλιο Συστημικού Κινδύνου (ΕΣΣΚ) είναι υπεύθυνο για την άσκηση μακροπροληπτικής επίβλεψης, διά της οποίας συμβάλλει στην πρόληψη ή στον μετριασμό των συστημικών κινδύνων εντός της Ένωσης.

               (2)

               Για την εκπλήρωση των καθηκόντων του το ΕΣΣΚ πρέπει να αξιολογεί τους μακροπροληπτικούς κινδύνους που απορρέουν από τις εξελίξεις στο εσωτερικό της Ένωσης και σε τρίτες χώρες. Τέτοιοι κίνδυνοι θα μπορούσαν να προκύψουν από διασυνοριακά ανοίγματα του τραπεζικού συστήματος της Ένωσης σε τρίτες χώρες, τα οποία θα μπορούσαν να λειτουργήσουν ως δίαυλος μετάδοσης των κινδύνων αυτών στην Ένωση. Ειδικότερα, η υπέρμετρη πιστωτική επέκταση σε ορισμένη τρίτη χώρα, εφόσον δεν αντιμετωπίζεται με τη λήψη μέτρων μακροπροληπτικής πολιτικής από την ίδια, θα μπορούσε να οδηγήσει σε μεγάλες απώλειες για τον τραπεζικό τομέα της Ένωσης και, εντέλει, να αποτελέσει απειλή για τη χρηματοπιστωτική σταθερότητα στο εσωτερικό της Ένωσης.

               (3)

               Το άρθρο 138 της οδηγίας 2013/36/ΕΕ παρέχει στο ΕΣΣΚ ειδική εντολή για την αντιμετώπιση των κινδύνων που απορρέουν από την υπέρμετρη πιστωτική επέκταση σε τρίτες χώρες. Συγκεκριμένα, όταν θεωρούνται ανεπαρκείς οι ενέργειες των αρχών τρίτης χώρας, το ΕΣΣΚ μπορεί να αναλαμβάνει δράση για την προστασία του τραπεζικού τομέα της Ένωσης από τους συγκεκριμένους κινδύνους στη χώρα αυτή. Το ΕΣΣΚ μπορεί ιδίως, εκδίδοντας σύσταση, να παρέχει καθοδήγηση στις εντεταλμένες αρχές εντός της Ένωσης σχετικά με το κατάλληλο ποσοστό αντικυκλικών αποθεμάτων ασφαλείας για τα ανοίγματα σε τρίτες χώρες.

               (4)

               Η διεκπεραίωση της ως άνω εντολής προϋποθέτει τον προσδιορισμό των τρίτων χωρών στις οποίες έχει ουσιώδη ανοίγματα το τραπεζικό σύστημα της Ένωσης (εφεξής οι «σημαντικές τρίτες χώρες»). Ο αντίκτυπος που μπορεί να έχει στο τραπεζικό σύστημα της Ένωσης η υπέρμετρη πιστωτική επέκταση σε ορισμένη τρίτη χώρα εξαρτάται από το μέγεθος και τη φύση του ανοίγματος στη χώρα αυτή τραπεζών που εδρεύουν στην Ένωση. Δεδομένου ότι το ΕΣΣΚ δεν έχει τη δυνατότητα παρακολούθησης των εξελίξεων σε όλες τις τρίτες χώρες παγκοσμίως, θεωρεί ότι μπορεί να διεκπεραιώσει καλύτερα την εντολή του κατά το άρθρο 138 της οδηγίας 2013/36/ΕΕ παρακολουθώντας μόνον τις τρίτες χώρες στις οποίες τα ανοίγματα του τραπεζικού συστήματος της Ένωσης είναι σημαντικά, με σκοπό τον εντοπισμό ενδείξεων υπέρμετρης πιστωτικής επέκτασης.

               (5)

               Για να προσδιορίσει τις σημαντικές τρίτες χώρες το ΕΣΣΚ προτίθεται να χρησιμοποιεί τα εποπτικά δεδομένα που συλλέγει η Ευρωπαϊκή Αρχή Τραπεζών (ΕΑΤ) σύμφωνα με την απόφαση EBA/DC/2015/130 της Ευρωπαϊκής Αρχής Τραπεζών, της 23ης Σεπτεμβρίου 2015 (5). Η απόφαση EBA/DC/2015/130 παρέχει λεπτομερείς πληροφορίες σχετικά με τα ανοίγματα σε όλες τις τρίτες χώρες παγκοσμίως, τα οποία αποτυπώνονται στο τραπεζικό χαρτοφυλάκιο ενός δείγματος που περιλαμβάνει τις 191 μεγαλύτερες τράπεζες της Ένωσης. Αν και τα δεδομένα δεν περιέχουν στοιχεία για ανοίγματα στο χαρτοφυλάκιο συναλλαγών και δεν καλύπτουν όλες τις τράπεζες της Ένωσης, το ΕΣΣΚ θεωρεί ότι αρκούν για τον προσδιορισμό των σημαντικών τρίτων χωρών. Η εστίαση στα ανοίγματα στο τραπεζικό χαρτοφυλάκιο θεωρείται επαρκής, διότι αυτά αντιπροσωπεύουν την πλειονότητα των ανοιγμάτων. Επιπλέον, οι συμφωνίες συμψηφισμού και η χρήση, μεταξύ άλλων, παραγώγων και αρνητικών θέσεων καθιστούν δυσχερή την απόδοση ενός ανοίγματος στο χαρτοφυλάκιο συναλλαγών σε συγκεκριμένη τρίτη χώρα. Η εστίαση σε ένα δείγμα που περιλαμβάνει τις μεγαλύτερες τράπεζες θεωρείται επαρκής, διότι οι τράπεζες αυτές τείνουν να έχουν τον μεγαλύτερο όγκο διασυνοριακών δραστηριοτήτων και είναι, ως εκ τούτου, εκείνες που θα επηρεαστούν περισσότερο, εάν δεν αντιμετωπιστεί η υπέρμετρη πιστωτική επέκταση σε ορισμένη τρίτη χώρα. Το 2014 οι 191 τράπεζες του δείγματος αντιπροσώπευαν περίπου το 92 % του συνολικού ενεργητικού του τραπεζικού συστήματος της Ένωσης. Δεδομένου ότι για τον προσδιορισμό των σημαντικών τρίτων χωρών το ΕΣΣΚ δεν χρειάζεται δεδομένα για τα ανοίγματα ανά τράπεζα, προτίθεται να ζητεί από την ΕΑΤ τα δεδομένα που συλλέγονται σύμφωνα με την απόφαση EBA/DC/2015/130 σε συγκεντρωτικό επίπεδο ανά χώρα. Τα εν λόγω αιτήματα δεδομένων διέπονται από την απόφαση ΕΣΣΚ/2015/2.

               (6)

               Το ΕΣΣΚ θα προσδιορίζει τις σημαντικές τρίτες χώρες με βάση τρεις ποσοτικούς δείκτες ανοιγμάτων: στοιχεία ενεργητικού σταθμισμένα βάσει κινδύνου, αρχικό άνοιγμα και ανοίγματα σε αθέτηση σε σχέση με τρίτες χώρες. Κύριος σκοπός της χρήσης σειράς ποσοτικών δεικτών είναι να αποτυπωθεί μία ολοκληρωμένη εικόνα της φύσης των ανοιγμάτων σε τρίτες χώρες. Η εστίαση αποκλειστικά σε στοιχεία ενεργητικού σταθμισμένα βάσει κινδύνου θα μπορούσε να οδηγήσει σε μία κατάσταση όπου δεν θα εξετάζονταν δεόντως σημαντικά ανοίγματα με χαμηλό συντελεστή στάθμισης κινδύνου. Αυτό δεν ισχύει στην περίπτωση του αρχικού ανοίγματος, το οποίο αποτυπώνει το μέγεθος των ανοιγμάτων πριν από την εφαρμογή συντελεστών στάθμισης κινδύνου. Τέλος, τα ανοίγματα σε αθέτηση αποσκοπούν στην αποτύπωση των ανοιγμάτων που ενέχουν μεγαλύτερο πιστωτικό κίνδυνο για τις τράπεζες.

               (7)

               Το ΕΣΣΚ συνήθως προσδιορίζει μια τρίτη χώρα ως σημαντική, όταν τα ανοίγματα του τραπεζικού συστήματος της Ένωσης στην εν λόγω τρίτη χώρα αντιστοιχούν σε ποσοστό 1 % ή μεγαλύτερο για τουλάχιστον έναν από τους ως άνω ποσοτικούς δείκτες. Σε σύγκριση με τις μη χρηματοοικονομικές εταιρείες, τα επίπεδα των ιδίων κεφαλαίων των τραπεζών τείνουν να είναι μικρότερα σε σχέση με τα περιουσιακά τους στοιχεία. Αυτό σημαίνει ότι, ακόμη και στην περίπτωση ανοίγματος που μπορεί να φαίνεται μικρό σε σύγκριση με το μέγεθος του ισολογισμού τράπεζας, οι απώλειες μπορούν να αγγίξουν επίπεδα που απειλούν ή/και δημιουργούν στο κοινό αμφιβολία για τη φερεγγυότητά της. Η κατάσταση αυτή θα απαιτούσε τη θέσπιση ενός χαμηλού κατώτατου ορίου, καθώς οι δυσμενείς εξελίξεις σε ορισμένη τρίτη χώρα θα μπορούσαν να επηρεάσουν σημαντικά την κεφαλαιακή θέση των τραπεζών. Την ίδια στιγμή, το όριο που χρησιμοποιείται για τον προσδιορισμό των σημαντικών τρίτων χωρών δεν θα πρέπει να λαμβάνει υπόψη τρίτες χώρες στις οποίες μόνο ένα κράτος μέλος έχει ανοίγματα, εκτός αν τα ανοίγματα είναι αρκετά μεγάλα, ώστε να αποτελούν κίνδυνο όχι μόνο για το συγκεκριμένο κράτος μέλος αλλά για την Ένωση. Προς ελαχιστοποίηση του κινδύνου επέλευσης τέτοιων καταστάσεων θα πρέπει να καθοριστεί ένα υψηλό όριο, το οποίο να διασφαλίζει ότι αποτυπώνονται μόνο τα μεγαλύτερα ανοίγματα σε όλα τα κράτη μέλη. Το ΕΣΣΚ θεωρεί ότι ένα όριο 1 % του συνόλου των ανοιγμάτων επιτυγχάνει τη σωστή ισορροπία μεταξύ των δύο παραπάνω επιθυμητών αποτελεσμάτων.

               (8)

               Το ΕΣΣΚ θα καταρτίσει κατάλογο των σημαντικών τρίτων χωρών, τον οποίο θα επικαιροποιεί ετησίως με βάση κριτήρια που διέπουν την προσθήκη χωρών σε αυτόν και τη διαγραφή τους από αυτόν. Τα τραπεζικά ανοίγματα εξελίσσονται με την πάροδο του χρόνου, αντανακλώντας τόσο κυκλικές όσο και διαρθρωτικές εξελίξεις στην οικονομική και χρηματοπιστωτική ενοποίηση σε παγκόσμιο επίπεδο. Η διαδικασία προσδιορισμού των σημαντικών τρίτων χωρών πρέπει να αποτυπώνει αυτή την εξέλιξη. Έχουν οριστεί προς τούτο κριτήρια που διέπουν τις προσθήκες και διαγραφές σε σχέση με τον κατάλογο σημαντικών τρίτων χωρών. Τα κριτήρια αυτά έχουν σχεδιαστεί να είναι: α) συντηρητικά, υπό την έννοια ότι μία τρίτη χώρα θα προστίθεται στον κατάλογο ευκολότερα από ό,τι θα διαγράφεται από αυτόν· και β) διαφανή, υπό την έννοια ότι θα βασίζονται σε απλούς κανόνες. Επιπλέον, το ΕΣΣΚ μπορεί να ασκεί διακριτική ευχέρεια κατά τον προσδιορισμό τρίτης χώρας ως σημαντικής για τον τραπεζικό τομέα της Ένωσης. Αυτό είναι πιθανότερο σε περιπτώσεις που μία τρίτη χώρα πληροί οριακά τα κριτήρια ως προς τη σημασία της.

               (9)

               Το γενικό συμβούλιο θα καλείται να εγκρίνει κάθε αναθεώρηση του καταλόγου σημαντικών τρίτων χωρών βάσει έγγραφης διαδικασίας. Αν υπάρχει αντίρρηση, θα προχωρεί σε ψηφοφορία. Η γραμματεία του ΕΣΣΚ θα καταρτίζει σε ετήσια βάση σχέδιο του καταλόγου σημαντικών χωρών με βάση την εφαρμογή των κριτηρίων προσθήκης και διαγραφής. Η συμβουλευτική τεχνική επιτροπή θα μπορεί, στο πλαίσιο άσκησης διακριτικής ευχέρειας, να τροποποιεί το σχέδιο καταλόγου πριν από την υποβολή του στο γενικό συμβούλιο.

               (10)

               Οι σημαντικές τρίτες χώρες που προσδιορίζονται σύμφωνα με την παρούσα απόφαση θα παρακολουθούνται από τη γραμματεία του ΕΣΣΚ. Άλλες τρίτες χώρες ενδέχεται να παρακολουθούνται από άλλες χώρες στην Ένωση, ανάλογα με τη σημασία τους για το τραπεζικό σύστημα συγκεκριμένου κράτους μέλους. Η εξειδικευμένη γνώση που αποκτάται με βάση τον πίνακα κινδύνου (Risk Dashboard) και τυχόν παλαιότερη εργασία σχετικά με τα αντικυκλικά αποθέματα ασφαλείας θα χρησιμοποιείται για τον προσδιορισμό των πλέον κατάλληλων δεικτών για τον έγκαιρο εντοπισμό περιπτώσεων υπέρμετρης πιστωτικής επέκτασης.

               (11)

               Σε πρώτη φάση το ΕΣΣΚ έχει προσδιορίσει έξι τρίτες χώρες ως σημαντικές με βάση τα εποπτικά δεδομένα με ημερομηνία αναφοράς την 30ή Ιουνίου 2014. Οι χώρες αυτές είναι η Ομοσπονδιακή Δημοκρατία της Βραζιλίας, η Ειδική Διοικητική Περιοχή Χονγκ Κονγκ της Λαϊκής Δημοκρατίας της Κίνας, η Λαϊκή Δημοκρατία της Κίνας, η Δημοκρατία της Τουρκίας, η Ρωσική Ομοσπονδία και οι Ηνωμένες Πολιτείες της Αμερικής. Κάθε τροποποίηση του καταλόγου σημαντικών τρίτων χωρών θα πρέπει να δημοσιεύεται στον δικτυακό τόπο του ΕΣΣΚ.

               (12)

               Η πρώτη αναθεώρηση του καταλόγου σημαντικών τρίτων χωρών, όπως θα έχουν προσδιοριστεί από το ΕΣΣΚ, θα λάβει χώρα το δεύτερο τρίμηνο του 2017 και θα βασίζεται σε εποπτικά δεδομένα με ημερομηνία αναφοράς την 31η Δεκεμβρίου 2016. Αυτό αντανακλά την ανάγκη ύπαρξης επαρκών δεδομένων για την εφαρμογή των κριτηρίων προσθήκης. Λόγω του γεγονότος ότι τα δεδομένα για την εφαρμογή των κριτηρίων διαγραφής θα είναι ανεπαρκή, η πρώτη αναθεώρηση θα εξετάσει μόνον δυνητικές προσθήκες στον κατάλογο.

               (13)

               Οι επόμενες αναθεωρήσεις του καταλόγου σημαντικών τρίτων χωρών που θα λάβουν χώρα θα βασίζονται σε εποπτικά δεδομένα με ημερομηνία αναφοράς την 31η Δεκεμβρίου του εκάστοτε σχετικού ημερολογιακού έτους. Μόλις καθίστανται διαθέσιμα επαρκή δεδομένα για την εφαρμογή των κριτηρίων διαγραφής, οι επόμενες αναθεωρήσεις θα εξετάζουν επίσης δυνητικές διαγραφές από τον κατάλογο σημαντικών τρίτων χωρών,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Πεδίο εφαρμογής
   Η παρούσα απόφαση ορίζει τις διαδικασίες του ΕΣΣΚ για την αξιολόγηση της σημασίας των τρίτων χωρών για τον τραπεζικό τομέα της Ένωσης αναφορικά με την αναγνώριση και τον καθορισμό των ποσοστών αντικυκλικών αποθεμάτων ασφαλείας σύμφωνα με την οδηγία 2013/36/ΕΕ.
   Άρθρο 2
   Ορισμοί
   Για τους σκοπούς της παρούσας απόφασης ισχύουν οι ακόλουθοι ορισμοί:

               α)

               «ποσοστό αντικυκλικού αποθέματος ασφαλείας»: νοείται όπως στο άρθρο 128 παράγραφος 7 της οδηγίας 2013/36/ΕΕ·

               β)

               «άνοιγμα»: νοείται όπως στο άρθρο 5 παράγραφος 1 του κανονισμού (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου (6)·

               γ)

               «παρακολούθηση από τη γραμματεία του ΕΣΣΚ»: η διακυβέρνηση, διατήρηση και τακτική επικαιροποίηση δέσμης δεικτών και ποσοτικών εργαλείων από τη γραμματεία του ΕΣΣΚ για σκοπούς επισήμανσης δυνητικά υπέρμετρης πιστωτικής επέκτασης σε σημαντικές τρίτες χώρες·

               δ)

               «τρίτη χώρα»: νοείται όπως στο σημείο 1 στοιχείο ζ) της ενότητας 2 της σύστασης ΕΣΣΚ/2015/1.

         Άρθρο 3
   Συλλογή δεδομένων
   1.   Προκειμένου να αξιολογείται ποιες τρίτες χώρες είναι σημαντικές για τον τραπεζικό τομέα της Ένωσης και σύμφωνα με το άρθρο 15 του κανονισμού (ΕΕ) αριθ. 1092/2010, η γραμματεία του ΕΣΣΚ ζητεί από την ΕΑΤ συγκεντρωτικά εποπτικά δεδομένα, όπως προβλέπεται στο παράρτημα I του εκτελεστικού κανονισμού (ΕΕ) αριθ. 680/2014, τα οποία συλλέγει η ΕΑΤ σύμφωνα με την απόφαση EBA/DC/2015/130.
   2.   Για να αξιολογηθεί αν ορισμένη τρίτη χώρα είναι σημαντική για τον τραπεζικό τομέα της Ένωσης εξετάζονται οι ακόλουθοι ποσοτικοί δείκτες:

               α)

               σταθμισμένα βάσει κινδύνου ποσά ανοίγματος·

               β)

               αρχικά ανοίγματα· και

               γ)

               ανοίγματα σε αθέτηση.

         3.   Ειδικότερα, το ΕΣΣΚ συλλέγει σε τριμηνιαία βάση τα ακόλουθα σημεία δεδομένων των εποπτικών δεδομένων που αναφέρονται στην παράγραφο 1 για κάθε τρίτη χώρα:

               α)

               Υπόδειγμα C 09.01: διασταύρωση γραμμών 070, 080, 090, 100, 110, 120, 130, 140, 150, 160, και στηλών 010, 020 και 080· και

               β)

               Υπόδειγμα C 09.02: διασταύρωση γραμμών 030, 060 και 140, και στηλών 010, 030 και 110.

         4.   Η γραμματεία του ΕΣΣΚ συντονίζεται με την ΕΑΤ όσον αφορά την υποβολή των σημείων δεδομένων της παραγράφου 3 και πιθανές μελλοντικές τροποποιήσεις των υποδειγμάτων παροχής πληροφοριών.
   Άρθρο 4
   Αξιολόγηση σημασίας
   1.   Μία τρίτη χώρα χαρακτηρίζεται σημαντική για τον τραπεζικό τομέα της Ένωσης και προστίθεται στον κατάλογο των σημαντικών τρίτων χωρών όταν:

               α)

               ο αριθμητικός μέσος όρος των ανοιγμάτων στη συγκεκριμένη χώρα, στη διάρκεια των οκτώ τριμήνων που προηγούνται της ημερομηνίας αναφοράς, ήταν 1 % ή μεγαλύτερος για τουλάχιστον έναν από τους ποσοτικούς δείκτες του άρθρου 3 παράγραφος 2· και

               β)

               τα ανοίγματα σε κάθε ένα από τα δύο τρίμηνα που προηγούνται της ημερομηνίας αναφοράς αντιστοιχούσαν σε ποσοστό 1 % ή μεγαλύτερο για τουλάχιστον έναν από τους ποσοτικούς δείκτες του άρθρου 3 παράγραφος 2.

         2.   Μια χώρα διαγράφεται από τον κατάλογο των σημαντικών τρίτων χωρών όταν:

               α)

               ο αριθμητικός μέσος όρος των ανοιγμάτων στη συγκεκριμένη χώρα, στη διάρκεια των δώδεκα τριμήνων που προηγούνται της ημερομηνίας αναφοράς, υπολειπόταν του 1 % για όλους τους ποσοτικούς δείκτες του άρθρου 3 παράγραφος 2· και

               β)

               τα ανοίγματα σε κάθε ένα από τα δύο τρίμηνα που προηγούνται της ημερομηνίας αναφοράς υπολείπονταν του 1 % για όλους τους ποσοτικούς δείκτες του άρθρου 3 παράγραφος 2.

         3.   Μια τρίτη χώρα που χαρακτηρίζεται σημαντική για τον τραπεζικό τομέα της Ένωσης με βάση τα κριτήρια της παραγράφου 1 παρακολουθείται από τη γραμματεία του ΕΣΣΚ.
   4.   Ο κατάλογος των σημαντικών τρίτων χωρών αναθεωρείται σε ετήσια βάση από τη γραμματεία του ΕΣΣΚ, η οποία υποβάλλει σχετική πρόταση στη συμβουλευτική τεχνική επιτροπή. Η πρόταση αυτή βασίζεται σε εποπτικά δεδομένα που συλλέγονται για τα δώδεκα τρίμηνα που προηγούνται της 31ης Δεκεμβρίου του οικείου ημερολογιακού έτους. Η πρόταση υποβάλλεται στη συμβουλευτική τεχνική επιτροπή μέχρι τις 30 Ιουνίου του οικείου έτους. Η συμβουλευτική τεχνική επιτροπή μπορεί, στο πλαίσιο άσκησης διακριτικής ευχέρειας, να τροποποιήσει την πρόταση προτού την υποβάλει στο γενικό συμβούλιο προς έγκριση, ιδίως σε περιπτώσεις στις οποίες το ΕΣΣΚ έχει εκδώσει σύσταση σύμφωνα με το άρθρο 138 της οδηγίας 2013/36/ΕΕ και η τρίτη χώρα που υπόκειται στη σύσταση θα πρέπει να διαγραφεί από τον κατάλογο των σημαντικών τρίτων χωρών.
   5.   Με βάση την πρόταση της συμβουλευτικής τεχνικής επιτροπής το γενικό συμβούλιο εκδίδει απόφαση σχετικά με τις τροποποιήσεις του καταλόγου των σημαντικών τρίτων χωρών. Κάθε τροποποίηση του καταλόγου δημοσιεύεται στον δικτυακό τόπο του ΕΣΣΚ.
   Άρθρο 5
   Μεταβατικές διατάξεις
   1.   Ο αρχικός κατάλογος των σημαντικών τρίτων χωρών, ο οποίος έχει καταρτιστεί με βάση τα δεδομένα αναφοράς για το δεύτερο τρίμηνο του 2014, περιλαμβάνει την Ομοσπονδιακή Δημοκρατία της Βραζιλίας, την Ειδική Διοικητική Περιοχή Χονγκ Κονγκ της Λαϊκής Δημοκρατίας της Κίνας, τη Λαϊκή Δημοκρατία της Κίνας, τη Δημοκρατία της Τουρκίας, τη Ρωσική Δημοκρατία και τις Ηνωμένες Πολιτείες της Αμερικής.
   2.   Στην αναθεώρηση του καταλόγου των σημαντικών τρίτων χωρών που θα λάβει χώρα το 2017 και θα βασίζεται σε εποπτικά δεδομένα με ημερομηνία αναφοράς την 31η Δεκεμβρίου 2016 δεν εφαρμόζονται τα κριτήρια του άρθρου 4 παράγραφος 2 για τη διαγραφή χωρών από τον κατάλογο.
   Άρθρο 6
   Έναρξη ισχύος
   Η παρούσα απόφαση εφαρμόζεται από την 1η Ιανουαρίου 2016.

      Φρανκφούρτη, 11 Δεκεμβρίου 2015.

            Ο Πρόεδρος του ΕΣΣΚ

         Mario DRAGHI

      (1)  ΕΕ L 331 της 15.12.2010, σ. 1.

      (2)  ΕΕ L 176 της 27.6.2013, σ. 338.

      (3)  ΕΕ L 191 της 28.6.2014, σ. 1.

      (4)  ΕΕ C 394 της 27.11.2015, σ. 4.

      (5)  Απόφαση EBA/DC/2015/130 της Ευρωπαϊκής Αρχής Τραπεζών, της 23ης Σεπτεμβρίου 2015, σχετικά με την υποβολή εκθέσεων από τις αρμόδιες αρχές προς την ΕΑΤ, δημοσιευθείσα στον δικτυακό τόπο της ΕΑΤ: www.eba.europa.eu

      (6)  Κανονισμός (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με τις απαιτήσεις εποπτείας για πιστωτικά ιδρύματα και επιχειρήσεις επενδύσεων και την τροποποίηση του κανονισμού (ΕΕ) αριθ. 648/2012 (ΕΕ L 176 της 27.6.2013, σ. 1).


title: 2014/319/ΕΕ: Απόφαση του Συμβουλίου, της 12ης Μαΐου 2014 , σχετικά με τη σύναψη του πρωτοκόλλου της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Γεωργίας, αφετέρου, για συμφωνία-πλαίσιο μεταξύ της Ευρωπαϊκής Ένωσης και της Γεωργίας σχετικά με τις γενικές αρχές για τη συμμετοχή της Γεωργίας σε προγράμματα της Ένωσης

text:
               4.6.2014

               EL

               Επίσημη Εφημερίδα της Ευρωπαϊκής Ένωσης

               L 165/16

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 12ης Μαΐου 2014
   σχετικά με τη σύναψη του πρωτοκόλλου της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Γεωργίας, αφετέρου, για συμφωνία-πλαίσιο μεταξύ της Ευρωπαϊκής Ένωσης και της Γεωργίας σχετικά με τις γενικές αρχές για τη συμμετοχή της Γεωργίας σε προγράμματα της Ένωσης

      (2014/319/ΕΕ)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 212, σε συνδυασμό με το άρθρο 218 παράγραφος 6 στοιχείο α),
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Το πρωτόκολλο της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Γεωργίας, αφετέρου, για συμφωνία-πλαίσιο μεταξύ της Ευρωπαϊκής Ένωσης και της Γεωργίας σχετικά με τις γενικές αρχές για τη συμμετοχή της Γεωργίας σε προγράμματα της Ένωσης («πρωτόκολλο») υπογράφηκε εξ ονόματος της Ένωσης στις 12 Δεκεμβρίου 2013.

               (2)

               Στόχος του πρωτοκόλλου είναι ο καθορισμός των χρηματοοικονομικών και τεχνικών κανόνων που θα επιτρέψουν τη συμμετοχή της Γεωργίας σε ορισμένα προγράμματα της Ένωσης. Το οριζόντιο πλαίσιο που δημιουργείται με το πρωτόκολλο συνιστά μέτρο οικονομικής, χρηματοδοτικής και τεχνικής συνεργασίας το οποίο επιτρέπει την πρόσβαση σε ενωσιακές ενισχύσεις, ιδίως χρηματοδοτικές, δυνάμει των συγκεκριμένων προγραμμάτων της Ένωσης. Το πλαίσιο αυτό εφαρμόζεται μόνο σε εκείνα τα προγράμματα της Ένωσης που θεσπίστηκαν με νομικές πράξεις οι οποίες προβλέπουν τη δυνατότητα συμμετοχής της Γεωργίας. Ως εκ τούτου, η σύναψη του πρωτοκόλλου δεν συνεπάγεται άσκηση αρμοδιοτήτων δυνάμει των διάφορων τομεακών πολιτικών που αποτελούν το αντικείμενο των προγραμμάτων· η άσκηση αρμοδιοτήτων συντελείται κατά τη θέσπιση των προγραμμάτων.

               (3)

               Το πρωτόκολλο θα πρέπει να εγκριθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται εξ ονόματος της Ένωσης το πρωτόκολλο της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Γεωργίας, αφετέρου, για συμφωνία-πλαίσιο μεταξύ της Ευρωπαϊκής Ένωσης και της Γεωργίας σχετικά με τις γενικές αρχές για τη συμμετοχή της Γεωργίας σε προγράμματα της Ένωσης («πρωτόκολλο») (1).
   Άρθρο 2
   Ο πρόεδρος του Συμβουλίου προβαίνει, εξ ονόματος της Ένωσης, στην κοινοποίηση που προβλέπεται στο άρθρο 10 του πρωτοκόλλου (2).
   Άρθρο 3
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 12 Μαΐου 2014.

            Για το Συμβούλιο

            Η Πρόεδρος

         C. ASHTON

      (1)  Το πρωτόκολλο δημοσιεύθηκε στην ΕΕ L 8 της 11.1.2014, σ. 3, μαζί με την απόφαση σχετικά με την υπογραφή.

      (2)  Η ημερομηνία έναρξης ισχύος του πρωτοκόλλου θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.


title: Απόφαση 2012/152/ΚΕΠΠΑ του Συμβουλίου, της 15ης Μαρτίου 2012 , για τροποποίηση της απόφασης 2010/413/ΚΕΠΠΑ για περιοριστικά μέτρα κατά του Ιράν

text:
               16.3.2012

               EL

               Επίσημη Εφημερίδα της Ευρωπαϊκής Ένωσης

               L 77/18

         ΑΠΌΦΑΣΗ 2012/152/ΚΕΠΠΑ ΤΟΥ ΣΥΜΒΟΥΛΊΟΥ
   της 15ης Μαρτίου 2012
   για τροποποίηση της απόφασης 2010/413/ΚΕΠΠΑ για περιοριστικά μέτρα κατά του Ιράν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:

               (1)

               Στις 26 Ιουλίου 2010, το Συμβούλιο εξέδωσε την απόφαση 2010/413/ΚΕΠΠΑ για περιοριστικά μέτρα κατά του Ιράν (1).

               (2)

               Στις 23 Ιανουαρίου 2012, το Συμβούλιο εξέδωσε την απόφαση 2012/35/ΚΕΠΠΑ για την τροποποίηση της απόφασης 2010/413/ΚΕΠΠΑ (2), κατόπιν των σοβαρών και εντεινόμενων ανησυχιών του για τη φύση του πυρηνικού προγράμματος του Ιράν.

               (3)

               Στο πλαίσιο αυτό, θα πρέπει να αναπτυχθεί περαιτέρω η εφαρμογή στοχοθετημένων οικονομικών μέτρων από τους παρόχους υπηρεσιών εξειδικευμένης οικονομικής επικοινωνίας, σύμφωνα με την απόφαση 2010/413/ΚΕΠΠΑ.

               (4)

               Η απόφαση 2010/413/ΚΕΠΠΑ θα πρέπει να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 20 της απόφασης 2010/413/ΚΕΠΠΑ, προστίθεται η ακόλουθη παράγραφος:

      «12.   Με την επιφύλαξη των εξαιρέσεων που προβλέπονται στο παρόν άρθρο, απαγορεύεται η παροχή υπηρεσιών εξειδικευμένης οικονομικής επικοινωνίας, οι οποίες χρησιμοποιούνται για την ανταλλαγή χρηματοοικονομικών δεδομένων, προς τα πρόσωπα και τις οντότητες που αναφέρονται στην παράγραφο 1.».

   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 15 Μαρτίου 2012.

            Για το Συμβούλιο

            Ο Πρόεδρος

         N. WAMMEN

      (1)  ΕΕ L 195 της 27.7.2010, σ. 39.

      (2)  ΕΕ L 19 της 24.1.2012, σ. 22.


Avis juridique important

|

32001D0496

2001/496/ΚΕΠΠΑ: Απόφαση του Συμβουλίου, της 25ης Ιουνίου 2001, σχετικά με το καθεστώς που ισχύει για το στρατιωτικό προσωπικό των κρατών μελών που αποσπάται στη Γενική Γραμματεία του Συμβουλίου προκειμένου να συσταθεί το Στρατιωτικό Επιτελείο της Ευρωπαϊκής Ένωσης

Επίσημη Εφημερίδα αριθ. L 181 της 04/07/2001 σ. 0001 - 0005

Απόφαση του Συμβουλίουτης 25ης Ιουνίου 2001σχετικά με το καθεστώς που ισχύει για το στρατιωτικό προσωπικό των κρατών μελών που αποσπάται στη Γενική Γραμματεία του Συμβουλίου προκειμένου να συσταθεί το Στρατιωτικό Επιτελείο της Ευρωπαϊκής Ένωσης(2001/496/ΚΕΠΠΑ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση, και ιδίως το άρθρο 28 παράγραφος 1,τη συνθήκη για την ίδρυση της Ευρωπαϊκής Κοινότητας, και ιδίως το άρθρο 207 παράγραφος 2,Εκτιμώντας τα ακόλουθα:(1) Το Συμβούλιο εξέδωσε στις 22 Ιανουαρίου 2001 την απόφαση 2001/79/ΚΕΠΠΑ για τη σύσταση της στρατιωτικής επιτροπής της Ευρωπαϊκής Ένωσης(1).(2) Το Συμβούλιο εξέδωσε στις 22 Ιανουαρίου 2001 την απόφαση 2001/80/ΚΕΠΠΑ για τη σύσταση του Στρατιωτικού Επιτελείου της Ευρωπαϊκής Ένωσης(2).(3) Σύμφωνα με το άρθρο 4 παράγραφος 1 της απόφασης 2001/80/ΚΕΠΠΑ, τα μέλη του Στρατιωτικού Επιτελείου υπόκεινται στους κανόνες που θα θεσπισθούν με απόφαση του Συμβουλίου.(4) Κατά συνέπεια, θα πρέπει να ορισθούν οι κανόνες αυτοί,ΑΠΟΦΑΣΙΖΕΙ:ΚΕΦΑΛΑΙΟ ΙΓΕΝΙΚΕΣ ΔΙΑΤΑΞΕΙΣΆρθρο 1Ορισμός1. Το παρόν καθεστώς καλύπτει το αποσπασμένο στρατιωτικό προσωπικό των κρατών μελών (εφεξής "αποσπασμένοι στρατιωτικοί") στη Γενική Γραμματεία του Συμβουλίου (εφεξής "Γενική Γραμματεία"), σύμφωνα με την απόφαση 2001/80/ΚΕΠΠΑ.2. Οι εμπίπτοντες στο παρόν καθεστώς πρέπει, κατά τη διάρκεια της απόσπασής τους, να έχουν έμμισθη απασχόληση σε ένοπλη δύναμη κράτους μέλους της Ευρωπαϊκής Ένωσης.3. Οι αποσπασμένοι στρατιωτικοί πρέπει να έχουν την ιθαγένεια κράτους μέλους της Ευρωπαϊκής Ένωσης.Άρθρο 2Διάρκεια της απόσπασης1. Οι αποσπασμένοι στρατιωτικοί μπορούν να αποσπώνται επί τριετές το πολύ διάστημα. Σε εξαιρετικές περιπτώσεις και ανάλογα με τα συγκεκριμένα καθήκοντα που τους ανατίθενται, η απόσπαση μπορεί να παρατείνεται επί διάστημα το πολύ ενός έτους.Οι υπηρεσίες τους παρέχονται με καθεστώς πλήρους απασχόλησης καθ' όλη τη διάρκεια της απόσπασής τους.2. Η πιθανή διάρκεια της απόσπασης καθορίζεται κατά την τοποθέτηση στη Γενική Γραμματεία, κατά την ανταλλαγή επιστολών που αναφέρεται στο άρθρο 18 παράγραφος 2.3. Κατά γενικό κανόνα, η απόσπαση ενός και του αυτού στρατιωτικού στην Γενική Γραμματεία γίνεται μία και μόνη φορά. Εντούτοις, αποσπασμένος στρατιωτικός ο οποίος έχει ήδη αποσπασθεί μία φορά, είναι δυνατό να αποσπασθεί εκ νέου μετά την πάροδο, εκτός εξαιρετικής περιπτώσεως, χρονικού διαστήματος τριών τουλάχιστον ετών μεταξύ του τέλους της προηγούμενης απόσπασης και της νέας απόσπασης, εάν οι συνθήκες δικαιολογούν κάτι τέτοιο και σε συμφωνία με τον Γενικό Γραμματέα/Ύπατο Εκπρόσωπο.Άρθρο 3Καθήκοντα1. Ενεργώντας υπό την εποπτεία του Γενικού Γραμματέα/Ύπατου Εκπροσώπου, οι αποσπασμένοι στρατιωτικοί εκτελούν την αποστολή, ασκούν τα καθήκοντα και επιτελούν τις λειτουργίες που τους ανατίθενται σύμφωνα με το παράρτημα της απόφασης 2001/80/ΚΕΠΠΑ.2. Εκτός ειδικής εντολής χορηγούμενης υπό την εποπτεία του Γενικού Γραμματέα/Ύπατου Εκπροσώπου, οι αποσπασμένοι στρατιωτικοί δεν μπορούν να δεσμεύουν την Γενική Γραμματεία έναντι τρίτων.Άρθρο 4Επίπεδο, επαγγελματική πείρα, γλωσσικές γνώσεις1. Μπορεί να αποσπασθεί στη Γενική Γραμματεία ο στρατιωτικός που εκτελεί καθήκοντα σχεδιασμού ή μελέτης, ο οποίος επιδεικνύει υψηλό βαθμό ικανότητας για τα προς εκτέλεση καθήκοντα.2. Ο αποσπασμένος στρατιωτικός πρέπει να έχει πλήρη γνώση μιας των γλωσσών της Ευρωπαϊκής Ένωσης και ικανοποιητική γνώση μιας άλλης από αυτές τις γλώσσες στο μέτρο που είναι αναγκαίο για την εκπλήρωση των καθηκόντων που του ανατίθενται.3. Το ενδεικνυόμενο επίπεδο χαρακτηρισμού ασφαλείας του αποσπασμένου στρατιωτικού, το οποίο δεν μπορεί να είναι χαμηλότερο από το SECRET, πρέπει να ορίζεται στην ανταλλαγή επιστολών η οποία αναφέρεται στο άρθρο 18 παράγραφος 2.4. Ο αποσπασμένος στρατιωτικός πρέπει να διαθέτει καλή γνώση της χρήσης των τεχνολογιών της πληροφορίας.Άρθρο 5Κοινωνική ασφάλιση1. Πριν από την απόσπαση, η δημόσια διοίκηση από την οποία εξαρτάται ο προς απόσπαση στρατιωτικός πρέπει να διαβιβάσει στη Γενική Γραμματεία βεβαίωση ότι, κατά τη διάρκεια της απόσπασής του, ο ενδιαφερόμενος εξακολουθεί να υπάγεται στη νομοθεσία για την κοινωνική ασφάλιση η οποία ισχύει για τη δημόσια διοίκηση που τον απασχολεί και η οποία καλύπτει τα έξοδα στα οποία αυτός υποβάλλεται στην αλλοδαπή.2. Από την ημέρα που αναλαμβάνει τα καθήκοντά του, ο αποσπασμένος στρατιωτικός καλύπτεται προσωπικά κατά των κινδύνων ατυχήματος, υπό τους όρους που ισχύουν στη Γενική Γραμματεία για το προσωπικό που δεν εμπίπτει στον κανονισμό υπηρεσιακής κατάστασης.Άρθρο 6Διακοπή ή λήξη της απόσπασης1. Ο Γενικός Γραμματέας/Ύπατος Εκπρόσωπος μπορεί να εγκρίνει τη διακοπή της απόσπασης και καθορίζει τους σχετικούς όρους. Οι αποζημιώσεις που αναφέρονται στα άρθρα 12 και 13 δεν καταβάλλονται κατά τη διάρκεια της διακοπής αυτής. Οι αποζημιώσεις που αναφέρονται στα άρθρα 14 και 15 καταβάλλονται μόνον αν η διακοπή ζητηθεί από το Γενικό Γραμματέα/Ύπατο Εκπρόσωπο.2. Η απόσπαση μπορεί να λήξει, αν το απαιτεί το συμφέρον της Γενικής Γραμματείας ή της εθνικής διοίκησης στην οποία υπάγεται ο αποσπασμένος στρατιωτικός, ή για οποιαδήποτε άλλη δικαιολογημένη αιτία.ΚΕΦΑΛΑΙΟ ΙΙΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣΆρθρο 71. Ο αποσπασμένος στρατιωτικός πρέπει να ασκεί τα καθήκοντά του και να ενεργεί λαμβάνοντας αποκλειστικά υπόψη τα συμφέροντα του Συμβουλίου.2. Ο αποσπασμένος στρατιωτικός αποφεύγει κάθε πράξη και, ειδικότερα, κάθε δημόσια διατύπωση γνώμης που δύναται να θίξει το κύρος του λειτουργήματός του.3. Κάθε αποσπασμένος στρατιωτικός, ο οποίος, κατά την άσκηση των καθηκόντων του, αναγκάζεται να εκφέρει γνώμη για θέμα στο χειρισμό ή στην επίλυση του οποίου έχει προσωπικό συμφέρον που θέτει εν αμφιβόλω την ανεξαρτησία του, οφείλει να ενημερώνει σχετικά τον προϊστάμενο της υπηρεσίας.4. Ο αποσπασμένος στρατιωτικός τηρεί τη μεγαλύτερη δυνατή διακριτικότητα σε ό,τι αφορά τα γεγονότα και τις πληροφορίες που περιέρχονται στην αντίληψή του κατά την άσκηση ή επ' ευκαιρία της άσκησης των καθηκόντων του. Δεν ανακοινώνει, με οποιονδήποτε τρόπο, σε μη εξουσιοδοτημένο να λάβει γνώση άτομο, έγγραφα ή πληροφορίες που δεν δίδονται νομίμως στη δημοσιότητα. Ο αποσπασμένος στρατιωτικός υπόκειται στην υποχρέωση αυτή και μετά τη λήξη των καθηκόντων του.5. Ο αποσπασμένος στρατιωτικός δεν δημοσιεύει ούτε δίνει προς δημοσίευση, μόνος ή σε συνεργασία με άλλους, κείμενα σχετιζόμενα με τη δραστηριότητα της Ευρωπαϊκής Ένωσης, εφόσον δεν έχει λάβει σχετική άδεια υπό τις προϋποθέσεις και σύμφωνα με τους κανόνες που ισχύουν στη Γενική Γραμματεία.6. Ο αποσπασμένος στρατιωτικός υπόκειται στους κανόνες ασφαλείας που ισχύουν στη Γενική Γραμματεία.7. Όλα τα δικαιώματα τα οποία αφορούν εργασίες που εκτελούνται από τον αποσπασμένο στρατιωτικό κατά την άσκηση των καθηκόντων του, περιέρχονται στη Γενική Γραμματεία.8. Ο αποσπασμένος στρατιωτικός υποχρεούται να διαμένει στον τόπο διορισμού του ή σε απόσταση μη παρεμποδίζουσα την άσκηση των καθηκόντων του.9. Ο αποσπασμένος στρατιωτικός υποχρεούται να επικουρεί και να συμβουλεύει τους ιεραρχικά ανωτέρους του εκεί όπου έχει αποσπασθεί. Είναι υπεύθυνος έναντι αυτών κατά την εκτέλεση των καθηκόντων που του ανατίθενται.10. Μια απόσπαση μπορεί να τερματισθεί χωρίς προειδοποίηση σε περίπτωση σοβαρής, εκούσιας ή εξ αμελείας, παράλειψης των υποχρεώσεων τις οποίες πρέπει να τηρεί ο αποσπασμένος στρατιωτικός. Η απόφαση λαμβάνεται από το Γενικό Γραμματέα/Ύπατο Εκπρόσωπο, αφού προηγουμένως δοθεί στον ενδιαφερόμενο η δυνατότητα να προβεί στην υπεράσπισή του. Πριν να λάβει απόφαση, ο Γενικός Γραμματέας/Ύπατος Εκπρόσωπος ενημερώνει σχετικά τον Μόνιμο Αντιπρόσωπο του κράτους μέλους του οποίου είναι υπήκοος ο αποσπασμένος στρατιωτικός. Αφού ληφθεί αυτή η απόφαση, δεν καταβάλλονται οι αποζημιώσεις που προβλέπονται από τα άρθρα 14 και 15.Πριν από την απόφαση που αναφέρεται στο πρώτο εδάφιο, ο Γενικός Γραμματέας/Ύπατος Εκπρόσωπος μπορεί να παύσει τον αποσπασμένο στρατιωτικό σε περίπτωση που υπάρχουν υπόνοιες ότι έχει διαπράξει σοβαρή παράλειψη, υπό την προϋπόθεση ότι ο ενδιαφερόμενος έχει μπορέσει να προβεί στην υπεράσπισή του. Οι αποζημιώσεις που προβλέπονται από τα άρθρα 12 και 13 δεν καταβάλλονται κατά τη διάρκεια της εν λόγω παύσης άσκησης των καθηκόντων, η οποία δεν μπορεί να υπερβαίνει τους τρεις μήνες.Ο Γενικός Γραμματέας/Ύπατος Εκπρόσωπος μπορεί να επισημαίνει στις εθνικές αρχές κάθε παραβίαση, από μέρους του αποσπασμένου στρατιωτικού του καθορισμένου καθεστώτος ή των κανόνων που αναφέρονται στην παρούσα απόφαση.Ο αποσπασμένος στρατιωτικός εξακολουθεί να υπόκειται στους εθνικούς του πειθαρχικούς κανόνες.ΚΕΦΑΛΑΙΟ IIIΟΡΟΙ ΕΡΓΑΣΙΑΣΆρθρο 8Διάρκεια εργασίας - Ωράρια1. Ο αποσπασμένος στρατιωτικός υπόκειται στους κανόνες που ισχύουν στη Γενική Γραμματεία ως προς τη διάρκεια της εργασίας και το ωράριο.2. Εντούτοις, στον αποσπασμένο στρατιωτικό δεν μπορεί να επιτραπεί εργασία με μειωμένο ωράριο.Άρθρο 9Άδειες - ΑργίεςΟ αποσπασμένος στρατιωτικός υπόκειται στους κανόνες που ισχύουν στη Γενική Γραμματεία ως προς την ετήσια και ειδική άδεια καθώς και τις αργίες.Άρθρο 10Υπολογισμός - ΈλεγχοςΟ υπολογισμός και ο έλεγχος των αδειών και των ωραρίων ανατίθενται στη διοίκηση της Γενικής Γραμματείας.ΚΕΦΑΛΑΙΟ IVΚΑΘΕΣΤΩΣ ΧΡΗΜΑΤΙΚΩΝ ΑΠΟΛΑΒΩΝΑ. ΑποδοχέςΆρθρο 11Γνωστοποίηση του ύψους του μισθού που καταβάλλει ο αρχικός εργοδότης1. Η Μόνιμη Αντιπροσωπεία του ενδιαφερόμενου κράτους μέλους πρέπει να γνωστοποιεί στη Γενική Γραμματεία, για κάθε αποσπασμένο στρατιωτικό, το ύψος του ετήσιου μεικτού μισθού του.2. Η πληροφορία αυτή πρέπει να περιέχεται στην ανταλλαγή επιστολών που αναφέρεται στο άρθρο 18 παράγραφος 2.Β. ΑποζημιώσειςΆρθρο 12Αποζημιώσεις διαμονής1. Ο αποσπασμένος στρατιωτικός δικαιούται, για την περίοδο που διαρκεί η απόσπασή του, ημερησίας αποζημιώσεως διαμονής 104,03 ευρώ. Η εν λόγω αποζημίωση καταβάλλεται μηνιαίως. Εντούτοις, κατά την ανταλλαγή επιστολών που αναφέρεται στο άρθρο 18 παράγραφος 2, μπορεί να ορισθεί ότι η εν λόγω αποζημίωση δεν θα καταβάλλεται.2. Η αποζημίωση οφείλεται επίσης σε περίπτωση αποστολής, ετήσιας άδειας, ειδικής άδειας καθώς και κατά τη διάρκεια των αργιών που ισχύουν στη Γενική Γραμματεία.3. Η αποζημίωση μειώνεται κατά 75 % αν ο τόπος πρόσληψης βρίσκεται σε απόσταση μικρότερη των 50 χιλιομέτρων από τον τόπο διορισμού.4. Στον αποσπασμένο στρατιωτικό χορηγείται, κατά την ανάληψη των καθηκόντων του, προκαταβολή που αντιστοιχεί στις αποζημιώσεις που δικαιούται, σύμφωνα με την παράγραφο 1, για την περίοδο μεταξύ της ημέρας ανάληψης των καθηκόντων του και της τελευταίας ημέρας του δεύτερου μήνα μετά το μήνα της ανάληψης των καθηκόντων του.Η καταβολή αυτή συνεπάγεται οριστική απόσβεση κάθε δικαιώματος νέων αποζημιώσεων για την περίοδο που καλύπτει.Σε περίπτωση οριστικής λήξης των καθηκόντων του ενδιαφερομένου στη Γενική Γραμματεία, διαρκούσης της περιόδου που λαμβάνεται υπόψη για τον υπολογισμό της προκαταβολής, επιστρέφεται κλάσμα της προκαταβολής που χορηγήθηκε στον αποσπασμένο στρατιωτικό, αναλόγως του διαστήματος που δεν συμπληρώθηκε.5. Η αποζημίωση διαμονής του αποσπασμένου στρατιωτικού μπορεί να αναθεωρείται λαμβάνοντας υπόψη την εξέλιξη των τιμών καταναλωτή στις Βρυξέλλες.Άρθρο 13Συμπληρωματική κατ' αποκοπήν αποζημίωσηΕκτός από την περίπτωση που ο τόπος πρόσληψης του αποσπασμένου στρατιωτικού βρίσκεται σε απόσταση μικρότερη των 50 χιλιομέτρων από τον τόπο διορισμού, του καταβάλλεται, ενδεχομένως, συμπληρωματική κατ' αποκοπήν αποζημίωση, η οποία αντιστοιχεί στη διαφορά μεταξύ, αφενός, των μεικτών ετήσιων αποδοχών που λαμβάνει από τον αρχικό εργοδότη του (πλην των οικογενειακών επιδομάτων) προσαυξημένων κατά την αποζημίωση διαμονής που του καταβάλλεται από τη Γενική Γραμματεία και, αφετέρου, του βασικού μισθού του βαθμού Α 8 κλιμάκιο 1 ή Β 5 κλιμάκιο 1, ανάλογα με την κατηγορία στην οποία θεωρείται ότι αντιστοιχούν τα καθήκοντα που ασκεί. Εντούτοις, κατά την ανταλλαγή επιστολών που αναφέρεται στο άρθρο 18 παράγραφος 2, μπορεί να ορισθεί ότι η εν λόγω αποζημίωση δεν θα καταβάλλεται.Γ. Επιστροφή εξόδωνΆρθρο 14Έξοδα ταξιδίου1. Ο αποσπασμένος στρατιωτικός που δεν έχει μεταφέρει την οικοσκευή του από τον τόπο πρόσληψης στον τόπο διορισμού, δικαιούται για τον ίδιο μηνιαία καταβολή ποσού που αντιστοιχεί στο κόστος ενός ταξιδίου με επιστροφή από τον τόπο διορισμού στον τόπο πρόσληψης. Η πληρωμή πραγματοποιείται στο τέλος κάθε μήνα ή την τελευταία ημέρα της παροχής υπηρεσιών εφόσον η παροχή δεν καλύπτει όλο το μήνα. Το ποσό καθορίζεται κατ' αποκοπήν με βάση το κόστος του σιδηροδρομικού εισιτηρίου πρώτης θέσης, όταν το ταξίδι απλής μετάβασης δεν υπερβαίνει την απόσταση των 500 χιλιομέτρων. Αν η απόσταση είναι μεγαλύτερη από 500 χιλιόμετρα ή αν η συνήθης διαδρομή περιλαμβάνει και θαλάσσιο τμήμα, το ποσό καθορίζεται με βάση το κόστος του αεροπορικού εισιτηρίου οικονομικής θέσης με μειωμένη τιμή (τη χαμηλότερη τιμή που εφαρμόζουν οι αεροπορικές εταιρείες που συνδέουν τον τόπο πρόσληψης και τον τόπο διορισμού).2. Η τιμή που λαμβάνεται υπόψη είναι εκείνη που ισχύει στο γραφείο ταξιδίων της Γενικής Γραμματείας την 1η Ιανουαρίου του τρέχοντος έτους. Η τιμή αυτή αναθεωρείται την 1η Ιουλίου για τους προορισμούς για τους οποίους το κόστος έχει αυξηθεί κατά ποσοστό άνω του 5 % από την 1η Ιανουαρίου. Αν η παροχή υπηρεσιών παύει πριν τη λήξη του μηνός, το ποσό υπολογίζεται κατ' αναλογίαν του αριθμού "δεδουλευμένων" ημερών.3. Αν ο αποσπασμένος στρατιωτικός έχει μεταφέρει την οικοσκευή του από τον τόπο πρόσληψης στον τόπο διορισμού, δικαιούται κατ' έτος, για τον ίδιο, το (τη) σύζυγό του καθώς και τα συντηρούμενα τέκνα του, κατ' αποκοπήν καταβολή των εξόδων ταξιδίου με επιστροφή από τον τόπο διορισμού στον τόπο πρόσληψης, σύμφωνα με τους κανόνες και υπό τους όρους που ισχύουν στη Γενική Γραμματεία.4. Σύμφωνα με τους κανόνες και υπό τους όρους που ισχύουν στη Γενική Γραμματεία, ο αποσπασμένος στρατιωτικός δικαιούται επιστροφής εξόδων ταξιδίου:α) για τον ίδιο:- επ' ευκαιρία της απόσπασής του, από τον τόπο πρόσληψης στον τόπο διορισμού,- επ' ευκαιρία της λήξης της απόσπασής του, από τον τόπο διορισμού στον τόπο πρόσληψης.β) για το (τη) σύζυγο και τα συντηρούμενα τέκνα:- επ' ευκαιρία της μετακόμισης από τον τόπο πρόσληψης στον τόπο διορισμού,- επ' ευκαιρία της λήξης της απόσπασης, από τον τόπο διορισμού στον τόπο πρόσληψης.5. Θεωρείται ως τόπος πρόσληψης, για τους σκοπούς της παρούσας απόφασης, ο τόπος στον οποίο ο αποσπασμένος στρατιωτικός ασκούσε τα καθήκοντά του για τον αρχικό του εργοδότη πριν από την απόσπασή του. Τόπος διορισμού είναι ο τόπος όπου βρίσκεται η υπηρεσία στην οποία έχει αποσπασθεί. Οι τόποι αυτοί επισημαίνονται κατά την ανταλλαγή επιστολών η οποία αναφέρεται στο άρθρο 18 παράγραφος 2.6. Η ανταλλαγή επιστολών, η οποία αναφέρεται στο άρθρο 18 παράγραφος 2 μπορεί να ορίζει ότι η Γενική Γραμματεία δεν αναλαμβάνει τα έξοδα ταξιδίου.Άρθρο 15Έξοδα μετακόμισης1. Η μεταφορά της οικοσκευής μπορεί να γίνει από τον αποσπασμένο στρατιωτικό, που υποχρεούται να μεταφέρει την κατοικία του στον τόπο διορισμού, εντός έξι μηνών, κατ' ανώτατο όριο, από την έναρξη των καθηκόντων του, εφόσον η προβλεπόμενη διάρκεια της απόσπασης είναι τουλάχιστον ενός έτους και ο τόπος πρόσληψης βρίσκεται σε απόσταση τουλάχιστον 50 χιλιομέτρων από τον τόπο διορισμού.2. Οι δαπάνες για τη μεταφορά της οικοσκευής επιστρέφονται στον αποσπασμένο στρατιωτικό σύμφωνα με τους κανόνες και τους όρους που ισχύουν στη Γενική Γραμματεία.3. Κατά τη λήξη της απόσπασης, η μετακόμιση πρέπει να πραγματοποιηθεί εντός τριών μηνών από το τέλος της απόσπασης.4. Η ανταλλαγή επιστολών, η οποία αναφέρεται στο άρθρο 18 παράγραφος 2 μπορεί να ορίζει ότι η Γενική Γραμματεία δεν αναλαμβάνει τα έξοδα μετακόμισης.Άρθρο 16Αποστολές - Έξοδα αποστολής1. Ο αποσπασμένος στρατιωτικός μπορεί να λάβει μέρος σε αποστολή, τηρουμένου του άρθρου 3.2. Τα έξοδα αποστολής καθορίζονται σύμφωνα με τους κανόνες και τους όρους που ισχύουν στη Γενική Γραμματεία για την επιστροφή των εξόδων αποστολής των υπαλλήλων.Άρθρο 17Προσαρμογή του καθεστώτος χρηματικών απολαβών1. Το καθεστώς χρηματικών απολαβών που προβλέπεται στο παρόν κεφάλαιο στο οποίο υπόκειται ο αποσπασμένος στρατιωτικός, δεν αναθεωρείται καθ' όλη τη διάρκεια της απόσπασης.2. Εντούτοις, η συμπληρωματική κατ' αποκοπήν αποζημίωση που αναφέρεται στο άρθρο 13 προσαρμόζεται, μία φορά κατ' έτος και χωρίς αναδρομικό αποτέλεσμα, ανάλογα με την εξέλιξη των βασικών μισθών των κοινοτικών υπαλλήλων.ΚΕΦΑΛΑΙΟ VΔΙΟΙΚΗΤΙΚΕΣ ΚΑΙ ΔΗΜΟΣΙΟΝΟΜΙΚΕΣ ΔΙΑΤΑΞΕΙΣΆρθρο 18Κονδύλια και συμβάσεις1. Οι δαπάνες που προκύπτουν από την απόσπαση αποσπασμένων στρατιωτικών καταλογίζονται στον προϋπολογισμό του Συμβουλίου.2. Η απόσπαση πραγματοποιείται μέσω ανταλλαγής επιστολών μεταξύ του Γενικού Γραμματέα/Ύπατου Εκπροσώπου και του Μόνιμου Αντιπροσώπου του ενδιαφερομένου κράτους μέλους. Στην ανταλλαγή επιστολών αναφέρονται τα ονόματα των προσώπων που είναι εξουσιοδοτημένα να καθορίσουν τις πρακτικές λεπτομέρειες της απόσπασης στα πλαίσια της παρούσας απόφασης, καθώς και την καταβολή των αποζημιώσεων που προβλέπονται στα άρθρα 12, 13, 14 και 15. Η επιστολή με την οποία παρατείνεται, διακόπτεται ή λήγει η απόσπαση, αποστέλλεται επίσης από το Γενικό Γραμματέα/Ύπατο Εκπρόσωπο. Ο αποσπασμένος στρατιωτικός παρουσιάζεται την πρώτη ημέρα της απόσπασής του στην αρμόδια υπηρεσία της Γενικής Διεύθυνσης Διοίκησης και Εθιμοτυπίας για τη διεκπεραίωση των διοικητικών διατυπώσεων εισόδου στην υπηρεσία. Η ανάληψη των καθηκόντων γίνεται την πρώτη ημέρα του μηνός.Άρθρο 19Εκκαθάριση των δαπανώνΟι πληρωμές πραγματοποιούνται από την αρμόδια υπηρεσία της Γενικής Διεύθυνσης Διοίκησης και Εθιμοτυπίας, σε ευρώ, σε τραπεζικό λογαριασμό ανοικτό σε τραπεζικό ίδρυμα στο Βέλγιο.Άρθρο 20Δαπάνες υποδομήςΟι δαπάνες που προορίζονται για τη δημιουργία των συνθηκών εργασίας (χώροι, έπιπλα, μηχανήματα κ.λπ.) των αποσπασμένων στρατιωτικών καταλογίζονται στις πιστώσεις λειτουργίας του Συμβουλίου.Άρθρο 21Η παρούσα απόφαση παράγει αποτελέσματα την ημέρα της υιοθέτησής της.Άρθρο 22Η παρούσα απόφαση δημοσιεύεται στην Επίσημη Εφημερίδα.Λουξεμβούργο, 25 Ιουνίου 2001.Για το ΣυμβούλιοΟ ΠρόεδροςA. Lindh(1) ΕΕ L 27 της 30.1.2001, σ. 4.(2) ΕΕ L 27 της 30.1.2001, σ. 7.


Avis juridique important

|

31994D0001

94/1/ΕΚ, ΕΚΑΧ: Απόφαση του Συμβουλίου και της Επιτροπής της 13ης Δεκεμβρίου 1993 για τη σύναψη συμφωνίας σχετικά με τον Ευρωπαϊκό Οικονομικό Χώρο μεταξύ των Ευρωπαϊκών Κοινοτήτων, των κρατών μελών αυτών και της Δημοκρατίας της Αυστρίας, της Δημοκρατίας της Φινλανδίας, της Δημοκρατίας της Ισλανδίας, του Πριγκιπάτου του Λιχτενστάιν, του Βασιλείου της Νορβηγίας, του Βασιλείου της Σουηδίας και της Ελβετικής Συνομοσπονδίας

Επίσημη Εφημερίδα αριθ. L 001 της 03/01/1994 σ. 0001 - 0001 Φινλανδική ειδική έκδοση: Κεφάλαιο 2 τόμος 11 σ. 0037  Σουηδική ειδική έκδοση: Κεφάλαιο 2 τόμος 11 σ. 0037

ΑΠΟΦΑΣΗ ΤΟΥ ΣΥΜΒΟΥΛΙΟΥ ΚΑΙ ΤΗΣ  ΕΠΙΤΡΟΠΗΣτης 13ης Δεκεμβρίου 1993για τη σύναψη συμφωνίας σχετικά με τον Ευρωπαϊκό Οικονομικό Χώρο  μεταξύ των Ευρωπαϊκών Κοινοτήτων, των κρατών μελών αυτών και της Δημοκρατίας της Αυστρίας, της  Δημοκρατίας της Φινλανδίας, της Δημοκρατίας της Ισλανδίας, του Πριγκιπάτου του Λιχτενστάιν, του  Βασιλείου της Νορβηγίας, του Βασιλείου της Σουηδίας και της Ελβετικής Συνομοσπονδίας(94/1/ΕΚΑΧ,  ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, τη συνθήκη για την ίδρυση της Ευρωπαϊκής Κοινότητας, και ιδιαίτερα το άρθρο 238, σε συνδυασμό με το  άρθρο 228 παράγραφος 3 δεύτερο εδάφιο, τη σύμφωνη γνώμη του Ευρωπαϊκού Κοινοβουλίου  (1), Εκτιμώντας: ότι η συμφωνία για τον Ευρωπαϊκό Οικονομικό Χώρο μεταξύ των Ευρωπαϊκών Κοινοτήτων, των κρατών μελών  αυτών και της Δημοκρατίας της Αυστρίας, της Δημοκρατίας της Φινλανδίας, της Δημοκρατίας της  Ισλανδίας, του Πριγκιπάτου του Λιχτενστάιν, του Βασιλείου της Νορβηγίας, του Βασιλείου της Σουηδίας  και της Ελβετικής Συνομοσπονδίας, που υπεγράφη στο Πόρτο στις 2 Μαΐου 1992, πρέπει να εγκριθεί, ΑΠΟΦΑΣΙΖΟΥΝ:Άρθρο 1 Εγκρίνονται εξ ονόματος της Ευρωπαϊκής Κοινότητας και της  Ευρωπαϊκής Κοινότητας Άνθρακα και Χάλυβα, η συμφωνία για τον Ευρωπαϊκό Οικονομικό Χώρο μεταξύ των  Ευρωπαϊκών Κοινοτήτων και των κρατών μελών αυτών, και της Δημοκρατίας της Αυστρίας, της Δημοκρατίας  της Φινλανδίας, της Δημοκρατίας της Ισλανδίας και του Πριγκιπάτου του Λιχτενστάιν, του Βασιλείου  της Νορβηγίας, του Βασιλείου της Σουηδίας, της Ελβετικής Συνομοσπονδίας, καθώς και τα πρωτόκολλα,  τα παραρτήματα αυτής, οι δηλώσεις στα εγκεκριμένα πρακτικά και οι ανταλλαγές επιστολών που  επισυνάπτονται στην Τελική Πράξη. Τα κείμενα της ανωτέρω παραγράφου επισυνάπτονται στην παρούσα απόφαση. Άρθρο 2 Η πράξη έγκρισης του άρθρου 129 της συμφωνίας κατατίθεται από τον Πρόεδρο του Συμβουλίου  εξ ονόματος της Ευρωπαϊκής Κοινότητας και από τον Πρόεδρο της Επιτροπής εξ ονόματος της Ευρωπαϊκής  Κοινότητας Άνθρακα και Χάλυβα  (2). Βρυξέλλες, 13 Δεκεμβρίου 1993. Για το ΣυμβούλιοΟ ΠρόεδροςPh. MAYSTADTΓια την ΕπιτροπήΟ ΠρόεδροςJ. DELORS  (1)  ΕΕ αριθ. C 305 της 23. 11. 1992, σ. 66.  (2)  Βλέπε σελίδα 606 της παρούσας Επίσημης Εφημερίδας.


title: 2005/113/ΕΕ: Απόφαση των αντιπροσώπων των κυβερνήσεων των κρατών μελών, συνερχομένων στα πλαίσια του Συμβουλίου, της 27ης Ιανουαρίου 2005, σχετικά με την απαλλαγή του γενικού γραμματέα της Συνέλευσης για το μέλλον της Ευρωπαϊκής Ένωσης όσον αφορά την εκτέλεση του προϋπολογισμού του Ταμείου για τη χρηματοδότηση της Συνέλευσης για το μέλλον της Ευρωπαϊκής Ένωσης κατά το οικονομικό έτος 2003

text:
               9.2.2005

               EL

               Επίσημη Εφημερίδα της Ευρωπαϊκής Ένωσης

               L 36/7

      ΑΠΌΦΑΣΗ ΤΩΝ ΑΝΤΙΠΡΟΣΏΠΩΝ ΤΩΝ ΚΥΒΕΡΝΉΣΕΩΝ ΤΩΝ ΚΡΑΤΏΝ ΜΕΛΏΝ, ΣΥΝΕΡΧΟΜΈΝΩΝ ΣΤΑ ΠΛΑΊΣΙΑ ΤΟΥ ΣΥΜΒΟΥΛΊΟΥ

   της 27ης Ιανουαρίου 2005
   σχετικά με την απαλλαγή του γενικού γραμματέα της Συνέλευσης για το μέλλον της Ευρωπαϊκής Ένωσης όσον αφορά την εκτέλεση του προϋπολογισμού του Ταμείου για τη χρηματοδότηση της Συνέλευσης για το μέλλον της Ευρωπαϊκής Ένωσης κατά το οικονομικό έτος 2003
   (2005/113/EE)
   ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΣΥΝΕΡΧΟΜΕΝΟΙ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   την απόφαση 2002/176/ΕΕ, της 21ης Φεβρουαρίου 2002, των αντιπροσώπων των κυβερνήσεων των κρατών μελών συνερχομένων στα πλαίσια του Συμβουλίου σχετικά με τη σύσταση Ταμείου για τη χρηματοδότηση της Συνέλευσης για το μέλλον της Ευρωπαϊκής Ένωσης και τη θέσπιση δημοσιονομικών κανόνων για τη διαχείριση του εν λόγω Ταμείου (1), και, ιδίως, το άρθρο 20,
   τη σύμφωνη γνώμη του Ευρωπαϊκού Κοινοβουλίου, της 14ης Δεκεμβρίου 2004, σχετικά με την απαλλαγή του γενικού γραμματέα της Συνέλευσης για το μέλλον της Ευρωπαϊκής Ένωσης όσον αφορά την εκτέλεση του προϋπολογισμού του Ταμείου για τη χρηματοδότηση της Συνέλευσης για το μέλλον της Ευρωπαϊκής Ένωσης κατά το οικονομικό έτος 2003,
   τη σύμφωνη γνώμη του Συμβουλίου, της 28ης Ιουνίου 2004, σχετικά με την απαλλαγή του γενικού γραμματέα της Συνέλευσης για το μέλλον της Ευρωπαϊκής Ένωσης όσον αφορά την εκτέλεση του προϋπολογισμού του Ταμείου για τη χρηματοδότηση της Συνέλευσης για το μέλλον της Ευρωπαϊκής Ένωσης κατά το οικονομικό έτος 2003,
   τη σύμφωνη γνώμη της Επιτροπής, της 19ης Οκτωβρίου 2004, σχετικά με την απαλλαγή του γενικού γραμματέα της Συνέλευσης, για το μέλλον της Ευρωπαϊκής Ένωσης, όσον αφορά την εκτέλεση του προϋπολογισμού του Ταμείου για τη χρηματοδότηση της Συνέλευσης για το μέλλον της Ευρωπαϊκής Ένωσης κατά το οικονομικό έτος 2003,
   Αφού εξέτασαν το λογαριασμό διαχείρισης, τη δημοσιονομική έκθεση και την έκθεση του Ελεγκτικού Συνεδρίου σχετικά με την εκτέλεση του προϋπολογισμού του Ταμείου για το οικονομικό έτος 2003 (2) που τους υποβλήθηκαν,
   Εκτιμώντας τα ακόλουθα:
   Σύμφωνα με το λογαριασμό διαχείρισης για το οικονομικό έτος 2003:

               —

               τα έσοδα του οικονομικού έτους ανήλθαν σε 4 088 524 ευρώ,

               —

               οι δαπάνες από τις πιστώσεις του οικονομικού έτους ανήλθαν σε 3 968 149 ευρώ.

         ΑΠΟΦΑΣΙΖΟΥΝ:
   Άρθρο μόνο
   Ο γενικός γραμματέας της Συνέλευσης για το μέλλον της Ευρωπαϊκής Ένωσης απαλλάσσεται όσον αφορά την εκτέλεση του προϋπολογισμού του Ταμείου για τη χρηματοδότηση της Συνέλευσης για το μέλλον της Ευρωπαϊκής Ένωσης κατά το οικονομικό έτος 2003.

      Βρυξέλλες, 27 Ιανουαρίου 2005.

            Ο Πρόεδρος

         M. SCHOMMER

      (1)  ΕΕ L 60 της 1.3.2002, σ. 56.

      (2)  ΕΕ C 157 της 14.6.2004, σ. 1.


title: 2005/2/: Απόφαση της Μόνιμης Επιτροπής των Κρατών της ΕΖΕΣ αριθ. 2/2005/SC, της 28ης Απριλίου 2005 , σχετικά με τον λογιστικό έλεγχο της δημοσιονομικής διαχείρισης του χρηματοδοτικού μέσου και των έργων που πραγματοποιούνται στο πλαίσιο του εν λόγω μέσου

text:
               30.11.2006

               EL

               Επίσημη Εφημερίδα της Ευρωπαϊκής Ένωσης

               L 332/36

      ΑΠΌΦΑΣΗ ΤΗΣ ΜΌΝΙΜΗΣ ΕΠΙΤΡΟΠΉΣ ΤΩΝ ΚΡΑΤΏΝ ΤΗΣ ΕΖΕΣ
   αριθ. 2/2005/SC
   της 28ης Απριλίου 2005
   σχετικά με τον λογιστικό έλεγχο της δημοσιονομικής διαχείρισης του χρηματοδοτικού μέσου και των έργων που πραγματοποιούνται στο πλαίσιο του εν λόγω μέσου
   Η ΜΟΝΙΜΗ ΕΠΙΤΡΟΠΗ ΤΩΝ ΚΡΑΤΩΝ ΤΗΣ ΕΖΕΣ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία ΕΟΧ», και την απόφαση της Μεικτής Επιτροπής του ΕΟΧ αριθ. 47/2000, της 22ας Μαΐου 2000, για τη σύσταση χρηματοδοτικού μέσου ΕΟΧ,
   Έχοντας υπόψη την απόφαση της Μόνιμης Επιτροπής των χωρών ΕΖΕΣ αριθ. 1/2000/SC, της 2ας Οκτωβρίου 2000, για τη σύσταση επιτροπής χρηματοδοτικού μέσου,
   Έχοντας υπόψη την απόφαση αριθ. 5/2002 της Επιτροπής Εποπτεύουσας Αρχής/Δικαστηρίου και την απόφαση αριθ. 2/2002 του Συμβουλίου που αντικαθιστά την απόφαση αριθ. 6 του Συμβουλίου και της Επιτροπής Εποπτεύουσας Αρχής/Δικαστηρίου του 1998,
   ΑΠΟΦΑΣΙΣΕ ΤΑ ΕΞΗΣ:
   Άρθρο 1
   Η επιτροπή ελεγκτών ενεργεί ως ανώτατη αρχή για τον λογιστικό έλεγχο της δημοσιονομικής διαχείρισης του χρηματοδοτικού μέσου και των έργων που πραγματοποιούνται στο πλαίσιο του εν λόγω μέσου.
   Άρθρο 2
   Κάθε κράτος της ΕΖΕΣ που αποτελεί συμβαλλόμενο μέρος της συμφωνίας ΕΟΧ εκπροσωπείται στην επιτροπή ελεγκτών όταν αυτή διενεργεί λογιστικό έλεγχο της δημοσιονομικής διαχείρισης του χρηματοδοτικού μέσου ή/και των έργων που πραγματοποιούνται στο πλαίσιο του εν λόγω μέσου.
   Άρθρο 3
   Η επιτροπή ελεγκτών συνίσταται από υπηκόους των κρατών της ΕΖΕΣ που αποτελούν συμβαλλόμενα μέρη της συμφωνίας ΕΟΧ και οι οποίοι κατά προτίμηση ανήκουν στα ανώτατα όργανα ελέγχου των κρατών της ΕΖΕΣ. Οφείλουν να παρέχουν πλήρη εχέγγυα ανεξαρτησίας. Οι υπάλληλοι της ΕΖΕΣ δεν μπορούν να διορισθούν ελεγκτές έως ότου παρέλθει διάστημα τριών ετών από το πέρας της απασχόλησής τους σε οιοδήποτε όργανο της ΕΖΕΣ.
   Άρθρο 4
   Τα μέλη της επιτροπής ελεγκτών που διενεργούν τον λογιστικό έλεγχο της δημοσιονομικής διαχείρισης του χρηματοδοτικού μέσου ή/και των έργων που πραγματοποιούνται στο πλαίσιο του εν λόγω μέσου διορίζονται από τη Μόνιμη Επιτροπή των Κρατών της ΕΖΕΣ. Η διάρκεια κάθε διορισμού είναι τετραετής. Τα μέλη είναι κανονικά επιλέξιμα για επαναδιορισμό μία φορά. Τα μέλη που διορίζονται από τη Μόνιμη Επιτροπή των Κρατών της ΕΖΕΣ μπορούν να είναι τα ίδια πρόσωπα με εκείνα που διορίζονται από την Επιτροπή Εποπτεύουσας Αρχής/Δικαστηρίου βάσει της απόφασης αριθ. 5/2002.
   Άρθρο 5
   Τα μέλη της επιτροπής ελεγκτών ασκούν τα καθήκοντά τους με πλήρη ανεξαρτησία.
   Άρθρο 6
   Το κόστος ενός ενδεδειγμένου και αναλογικού ελέγχου της δημοσιονομικής διαχείρισης του χρηματοδοτικού μέσου ή/και των έργων που πραγματοποιούνται στο πλαίσιο του εν λόγω μέσου από την επιτροπή ελεγκτών βαρύνει τον διοικητικό προϋπολογισμό του χρηματοδοτικού μέσου. Η Μόνιμη Επιτροπή εγκρίνει, κατόπιν πρότασης της επιτροπής ελεγκτών, το ποσό που χορηγείται για αυτόν το σκοπό.
   Άρθρο 7
   Η επιτροπή ελεγκτών μπορεί να προσλαμβάνει εξωτερικούς εμπειρογνώμονες για να τη συνδράμουν στο έργο της. Οι εξωτερικοί εμπειρογνώμονες πρέπει να παρέχουν τα ίδια εχέγγυα ανεξαρτησίας με τα μέλη της επιτροπής ελεγκτών.
   Άρθρο 8
   Η επιτροπή ελεγκτών υποβάλλει εκθέσεις στη Μόνιμη Επιτροπή των κρατών της ΕΖΕΣ σχετικά με τον λογιστικό έλεγχο της δημοσιονομικής διαχείρισης του χρηματοδοτικού μέσου και των έργων που πραγματοποιούνται στο πλαίσιο του εν λόγω μέσου. Μπορεί να υποβάλλει προτάσεις περί του πρακτέου.
   Άρθρο 9
   Η επιτροπή ελεγκτών προτείνει τον εσωτερικό κανονισμό της για τον λογιστικό έλεγχο της δημοσιονομικής διαχείρισης του χρηματοδοτικού μέσου και των έργων που πραγματοποιούνται στο πλαίσιο του εν λόγω μέσου και υποβάλλει τον προτεινόμενο εσωτερικό κανονισμό προς έγκριση στη Μόνιμη Επιτροπή των κρατών της ΕΖΕΣ.
   Άρθρο 10
   Η παρούσα απόφαση τίθεται αμέσως σε ισχύ.
   Άρθρο 11
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.

      Βρυξέλλες, 28 Απριλίου 2005.

            Για τη Μόνιμη Επιτροπή

            Ο πρόεδρος

         Amb B. GRYDELAND

            Ο γενικός γραμματέας

         William ROSSIER


Avis juridique important

|

31994D0264

94/264/ΕΚ: Απόφαση του Συμβουλίου της 26ης Απριλίου 1994 σχετικά με το διορισμό αναπληρωματικού μέλους της επιτροπής των περιφερειών

Επίσημη Εφημερίδα αριθ. L 114 της 05/05/1994 σ. 0019 - 0019 Φινλανδική ειδική έκδοση: Κεφάλαιο 1 τόμος 3 σ. 0137  Σουηδική ειδική έκδοση: Κεφάλαιο 1 τόμος 3 σ. 0137

ΑΠΟΦΑΣΗ ΤΟΥ ΣΥΜΒΟΥΛΙΟΥ της 26ης Απριλίου 1994 σχετικά με το διορισμό αναπληρωματικού μέλους της επιτροπής των περιφερειών (94/264/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας, και ιδίως το άρθρο 198 Α,  την απόφαση του Συμβουλίου της 26ης Ιανουαρίου 1994 περί διορισμού των τακτικών και αναπληρωματικών μελών της επιτροπής των περιφερειών για την περίοδο από τις 26 Ιανουαρίου 1994 έως τις 25 Ιανουαρίου 1998 (1),  Εκτιμώντας:  ότι μία θέση αναπληρωματικού μέλους της προαναφερόμενης επιτροπής έχει κενωθεί κατόπιν της παραιτήσεως του κ. Matteo GRAZIANO, η οποία γνωστοποιήθηκε στο Συμβούλιο στις 24 Μαρτίου 1994- Έχοντας υπόψη του την πρόταση της ιταλικής κυβέρνησης,  ΑΠΟΦΑΣΙΖΕΙ:   Άρθρο μόνο  Ο κ. Giuseppe FIRRARELLO διορίζεται αναπληρωματικό μέλος της επιτροπής των περιφερειών σε αντικατάσταση του κ. Matteo GRAZIANO, για το υπόλοιπο της θητείας, δηλαδή έως τις 25 Ιανουαρίου 1998.  Λουξεμβούργο, 26 Απριλίου 1994.  Για το Συμβούλιο Ο Πρόεδρος Γ. ΜΩΡΑΪΤΗΣ  (1) ΕΕ αριθ. L 31 της 4. 2. 1994, σ. 29.